Slatka pobeda Mekejna na Floridi | Glas javnosti\nPočetna > Svet > Slatka pobeda Mekejna na Floridi\nPreliminarni izbori u najvećoj američkoj saveznoj državi u trci za Belu kuću\nBivši guverner Masačusetsa učvrstio položaj favorita u borbi za predsedničku nominaciju Republikanske stranke. U demokratskom taboru Hilari Klinton pobedila sa 50 odsto glasova\nRepublikanski senator iz Arizone Džon Mekejn pobedom na preliminarnim izborima na Floridi učvrstio je svoje vođstvo u trci za predsedničku nominaciju stranke. Na osnovu većine prebrojanih glasova, Mekejn je osvojio 36 odsto, a njegov glavni protivkandidat, bivši guverner Masačusetsa Mič Romni 31 odsto glasova republikanskih birača. Razočaravajući treći je bivši gradonačelnik NJujorka Rudi Đulijani sa 15 odsto glasova, do pre mesec dana vodeći na nacionalnom nivou, koji je preskočio prvih pet predizborna, stavio sve karte na Floridu i izgubio. Bivši guverner Arkanzasa Majk Hakabi je četvrti sa 14 odsto glasova, a peti kongresmen iz Teksasa Ron Pol sa tri odsto glasova. U skladu s pravilima predizbora na Floridi, pobeda Mekejnu obezbeđuje svih 57 delegata za nacionalnu konvenciju stranke, preneo je Rojters.\nOčekuje se da Rudi Đulijani odustane od dalje trke i da podrži Mekejna u borbi za Belu kuću.\nSenator Mekejn je poručio razdraganim pristalicama da namerava da pobedi na izborima u utorak, kada se biraju stranački kandidati u više od 20 saveznih država i dodao:\n„Ponovo vam obećavam da ću Ameriku, njenu moć, njene ideale i budućnost uvek pretpostaviti svim drugim stvarima. Danas, prijatelji, slavimo, a sutra - natrag na posao“.\nUKUPNO VODE OBAMA I MEKEJN\nPo broju delegata osvojenih na dosadašnjim predizborima, kod demokrata vodi Obama sa 63, Klintonova ima 48, a Edvards 26 delegata. Za predsedničku nominaciju potrebno je obezbediti 2.025 delegata.\nKod republikanaca vodi Mekejn sa 95 delegata, drugi je Romni sa 67, treći Hakabi sa 26, četvrti Pol sa šest i poslednji Đulijani sa jednim delegatom. Republikansku nominaciju dobiće kandidat koji ima 1.191 delegata.\nDemokratski predizbori održani su bez kampanje i takmičenja jer je nacionalno rukovodstvo stranke kaznilo demokrate na Floridi oduzimanjem svih delagata, nakon što su prebacili glasanje s marta na januar.\nTo nije sprečilo gotovo oko 1,8 miliona demokratskih birača da izađu na birališta i donesu ubedljivu pobedu senatorki Hilari Klinton, koja je osvojila 50 odsto glasova, drugi je senator Barak Obama sa 33 odsto glasova, a treći bivši senator Džon Edvards sa 14 posto.\nRepublikanci su za prebacivanje predizbora u januar kažnjeni s prepolovljenim brojem delegata, sa 114 na 57. NJihovi birači takođe su se u rekordnom broju odazvali izborima, premašivši brojku od dva miliona.


Srbija najpoželjnija u regionu za investicije stranih automobilskih kompanija — Nemačka saradnja u Srbiji\nUlaganje u automobilski sektor Srbije poslednjih godinu dana iznosi 790 miliona evra.\nUprkos krizi u automobilskom sektoru, Srbija je najpoželjnija destinacija u regionu za ulaganja stranih automobilskih kompanija, navodi se u izveštaju SeeNews-a, provajdera poslovnih vesti i tržišnih informacija, koji je objavljen na online konferenciji o razvoju automobilske industrije „SEE Automotive – Connect & Supply”. Konferenciju je organizovao Automobilski klaster Srbije, uz podršku projekta Razvoj privatnog sektora u Srbiji (PSD) koji, u okviru Nemačko-srpske razvojne saradnje, sprovodi GIZ. U virtuelnom prostoru 14 predstavnika ove industrije govorilo je na temu uticaja krize prouzrokovane virusom Covid-19 i budućih trendova.\n„Šesta velika konferencija SEE Automotive – Connect & Supply ove godine okupila je više od 200 učesnika, kako bi saznali novosti o stanju automobilske industrije“, istakao je Igor Vijatov iz Automobilskog klastera Srbije.\nTokom pandemije virusa Covid-19 većina kompanija iz autoindustrije je zastala s proizvodnjom i okrenula se donacijama i proizvodnji potrebnih materijala za borbu sa virusom. Procene SeeNews-a pokazuju da bi samo kriza u automobilskom sektoru mogla da utiče na dva odsto ukupne radne snage u nacionalnim ekonomijama Jugoistočne Evrope, a gubici u čitavom regionu mogli bi da budu veći od osam milijardi evra. „Međutim, postoji optimizam, posebno kada je reč o Srbiji. Srbija je očigledno najpoželjnija destinacija u regionu za ulaganja stranih automobilskih kompanija. Samo od marta 2019. do marta 2020. godine, ulaganje u automobilski sektor Srbije iznosi 790 miliona evra i nema podataka da će biti promene ovih investicionih planova zbog krize“, izjavila je Lilia Goranova iz SeeNews-a.\n„Ova industrija se trenutno se suočava sa mnogim izazovima, kao što su zatvaranje proizvodnih pogona i prekid globalnog lanca snabdevanja, što preti ekonomskom razvoju Srbije, koja ima godišnji obrt od tri milijarde evra u autoindustriji. Deo naše podrške je posvećen Automobilskom klasteru u Srbiji, koji organizuje konferencije i druge događaje za potrebe ove industrije, a jedan od glavnih ciljeva AC Srbija je digitalizacija autoindustrije koju je ova kriza učinila još bitnijom“, istakao je Aleksandar Bec iz GIZ-a, rukovodilac programa i koordinator sektora – Održivi ekonomski razvoj i zapošljavanje.\nKontinuiranu podršku razvoju automobilske industrije u Srbiji pruža Nemačko-srpska razvojna saradnja, koju implementira GIZ kroz različite projekte, a ove godine obeležava se 20 godina ove saradnje. „Kada je počela pandemija virusa Covid-19 razmatrali smo sa našim partnerima iz Srbije koji pristup da zauzmemo u aktuelnoj situaciji, u cilju definisanja mera koje će ublažiti efekte krize. Zajedno sa Centrom za digitalnu transformaciju u okviru Privredne komore Srbije razvili smo program za podršku poslovanju u vanrednoj situaciji za MMSP. Program nudi dvodnevnu besplatnu podršku konsultanata za digitalnu transformaciju za kompanije iz svih industrija, za koji se u prvih nekoliko dana prijavilo 120 kompanija“, dodao je Bec.\nNova digitalna rešenja za veći prinos u poljoprivredi


Svetski dan deteta je međunarodni događaj koji se slavi 20. novembra, ustanovljen od strane Ujedinjenih nacija 1954. godine\n-Svetski dan deteta osmišljen je tako da promoviše međusobnu interakciju i razumevanje među decom, kao i dobrobit dece u svetu. Sprečavanje nasilja i diskriminacije nad decom, obezbeđivanje ravnopravnih uslova za život, zdravstvenu zaštitu, socijalno blagostanje, dostupno kvalitetno obrazovanje, dodatnu podršku, igru i druženje, zadatak su svakog od nas, a ne samo roditelja i zaposlenih u institucijama - istakla je Nataša Stanisavljević.\n-Ova humanitarna akcija je od velikog značaja za sve nas, jer tokom vanrednih okolnosti pružamo dodatnu podršku deci iz najosetljivijih kategorija - dodala je sekretarka za socijalnu zaštitu i zahvalila kompaniji „Imlek”.\n-Na prvom mestu su zdravlje i bezbednost. Znamo da su u bilo kojoj krizi deca i najmlađi u najvećem riziku, a ni ova pandemija se po tome ne razlikuje. Naša je odgovornost da spasimo živote i zaštitimo zdravlje svakog deteta - rekla je Nataša Stanisavljević.


Ellen DeGeneres prestaje da snima svoj talk show posle 19 godina – pročitajte i zašto – WANNABE MAGAZINE – BGD Novine\nEllen DeGeneres prestaje…\nJedno od najprepoznatljivijih lica daytime televezije, Ellen DeGeneres, najavila je da će 19. sezona njene emisije “The Ellen Show” biti i poslednja (Možda bi serija “Uvod u anatomiju” trebalo da se ugleda na nju). Šezdesetrogodišnja komičarka, voditeljka, glumica i producentkinja je ovu odluku donosila godinama, ali je ipak odlučila da će 2022. biti poslednja u kojoj će se show emitovati.\nSvoju ekipu, koja je već godinama uz nju i njenu emisiju, obavestila je da se kraj njihove saradnje bliži 11. maja, a već 13. maja je najavila intervju sa dugogodišnjom prijateljicom Oprah, sa kojom će da razgovarati o vesti koja je rastužila sve njene fanove.\n“Kada se bavite kreativnim poslom, stalno vam trebaju novi izazovi – i koliko god ova emisija bila sjajna i zabavna, više mi ne predstavlja izazov”, rekla je DeGeneres za “The Hollywood Reporter”, kada je prvi put javno progovorila o svojoj odluci.\nOdlazak sa televizije je odluka sa kojom se Ellen bori već godinama, a kako je i sama priznala, njena supruga Portia de Rossi je već godinama ohrabruje da se povuče iz šoubiznisa jer godišnje snimi i do 180 emisija. Ukoliko ste imali prilike da pogledate seriju “Scandal” koju nam je donela kreatorka Shonda Rhimes, njenu suprugu ste mogli da vidite u ulozi Elizabeth North. S druge strane, njen brat, koji se takođe bavi komedijom u produkcijskoj kući Warner Bros, bio je veliki protivnik da Ellen okrene leđa poslu za koji je rođena.\nNjena prva emisija bila je emitovana u septembru 2003. godine, a gošća je bila glumica Jennifer Aniston, nakon čega su razvile dugogodišnje prijateljstvo. Tokom 18 godina snimanja, “The Ellen Show” osvojio je čak 64 prestižnih Emmy nagrada, a emisija je imala preko 3000 epizoda, dok broj interjvua sa najpoznatijim svetskim ličnostima prelazi 2400.\nKad jednom prestaneš da poštuješ nekoga – WANNABE MAGAZINE


Samit lidera EU u Briselu | Aktuelno\nLideri Evropske unije razgovaraće i o novoj strategiji upravljanja odnosima sa Rusijom i kontroverzi oko novog mađarskog zakona kojim se zabranjuju LGBT reference u nastavnom materijalu\nLideri Evropske unije razgovaraće na dvodnevnom samitu koji počinje 24. juna u Briselu, između ostalog, i o novoj strategiji upravljanja odnosima sa Rusijom i kontroverzi oko novog mađarskog zakona kojim se zabranjuju LGBT reference u nastavnom materijalu.\nLideri EU razmotriće da li će tražiti samit sa ruskim predsjednikom Vladimirom Putinom u okviru nove strategije, što bi slijedilo samit američkog predsjednika Džoa Bajdena sa Putinom prošle nedjelje.\nIzaslanici za Francusku i Njemačku iznijeli su u posljednjem trenutku predlog za održavanje samita sa Putinom kao mogući način za popravljanje veza za koje je blok rekao da su u „negativnoj spirali“.\nNeke diplomate EU, međutim, rekle su da bi trebalo poboljšati odnose prije bilo kakvog samita sa ruskim liderom, a brojne države Unije – posebno u istočnoj Evropi – oprezne su u pogledu razgovora sa Kremljem.\nEU i Rusija su na suprotnim stranama po nekoliko pitanja, među kojima su Ukrajina i Bjelorusija i stanje ljudskih prava. Takođe se međusobno optužuju za miješanje u izbore, širenje dezinformacija i ugrožavanje bezbjednosti i stabilnosti u istočnoj Evropi.\nLideri se nadaju da će se nadovezati na strateški dokument koji su ranije ovog mjeseca objavile Evropska komisija i diplomatska služba EU koja je upozorila na “negativnu spiralu” i “dalje slabljenje” veza.\nTakođe se očekuje da će EU tokom samita objaviti detalje o ekonomskim sankcijama protiv Bjelorusije zbog preusmjeravanja komercijalnog leta za Minsk 23. maja radi hapšenja disidentnog novinara i njegove djevojke.\nRasprava o mađarskom LGBT zakonu vjerovatno će biti pokrenuta tokom prvog dana. Zakon je usvojen 15. juna i uskoro bi trebalo da stupi na snagu.\nPredloženim zakonskim izmjenama zabranjeno je „pokazivanje i promocija homoseksualnosti“ među mlađima od 18 godina. Zabrana se odnosi na diskusije i širenje informacija u školama za koje vlasti smatraju da promovišu homoseksualnost i promjenu pola.\nPredsjednica Evropske komisije Ursula fon der Lajen rekla je 23. juna da zakon “jasno diskriminiše ljude na osnovu njihove seksualne orijentacije” i dodala da izvršna vlast EU razmatra pravnu akciju jer zakon krši osnovne vrednosti bloka.\nViše od polovine zemalja EU, uključujući Njemačku, Francusku, Italiju i Španiju, potpisale su zajedničku deklaraciju kojom su izrazile “ozbiljnu zabrinutost” zbog zakona i pozivale Komisiju da djeluje.\nMađarski premijer Viktor Orban, koji bi mogao naići na hladan prijem na samitu, branio je zakon rekavši da štiti prava djece, garantuje prava roditelja i da se ne odnosi na prava seksualne orijentacije starijih od 18 godina.\n„Ne sadrži nikakve diskriminatorne elemente“, rekao je konzervativni lider 23. juna.\nTurska se takođe nalazi na dnevnom redu lidera EU. Evropska komisija postavlja predlog da se Ankari u naredne tri godine obezbijedi 3,5 milijarde eura kao dio većeg paketa podrške zemljama domaćinima izbjeglica iz sirijskog građanskog rata.\nDodatno finansiranje vidi se kao podsticaj za Tursku da se drži napora usmjerenih na rješavanje sporova sa Grčkom i zaustavljanje istraživanja gasa u vodama oko Kipra.\nU znak geopolitičkog dometa samita, planirano je da generalni sekretar UN-a Antonio Gutereš prisustvuje prvog dana produženom radnom ručku prije nego što se lideri EU pozabave nizom spoljnih poslova koji su im na dnevnom redu.


Najbolji VW autoservisi i automehaničari - Sarajevo! | Motointegrator\nPreporučeni autoservisi na lokaciji Sarajevo, koji podržavaju marku vozila VW\nNa našoj platformi postoje 59 autoservisa i automehaničara na lokaciji Sarajevo koji podržavaju marku vozila VW!\n1.9 km od centra lokacije Sarajevo\n7.6 km od centra lokacije Sarajevo\n5.9 km od centra lokacije Sarajevo\n1 - 20 rezultati 59 pronađenih servisa\nKoje mreže servisa možete pronaći u gradu Sarajevo, a koje su specijalizirane za popravku marke VW ?\nNa listi servisa u gradu Sarajevo , pronaći ćete auto servise specijalizirane za popravku automobila marke VW koji pripadaju mreži servisa: Bosch Service\nKoji su auto servisi locirani u gradu Sarajevo, a specijalizirani za popravku brenda VW?\nMožete izabrati jedan od 59 servisa iz grada Sarajevo, koji su specijalizirani za marku VW .Preporučujemo da rezervišete posjetu jednom od ovih servisa: BestDrive "MAJA" , Bosch Car Service "DJEEM TRANS" , ELVIR MATORUGA , VES-PROM , ZEBAX


Sastanak lidera Balkana na Svetom Stefanu | Mondo Portal\nSastanak lidera Balkana na Svetom Stefanu\n27. januar, 22:58\nSastanak lidera Balkana na Svetom Stefanu 0 Podeli Podeli na facebook Podeli na twitter Podeli na viber Pošalji na mail\nSrbija 30.06.2011. / 16:02 16:04\n30.06.2011. / 16:02 16:04\nLideri zemalja Procesa saradnje u jugoistočnoj Evropi ocenili su na Svetom Stefanu istorijski važnim za region završetak pristupnih pregovora Hrvatske sa Evropskom unijom i kao još jedan važan glas regiona u Evropi.\nPredsednik Crne Gore Filip Vujanović čija je zemlja do sada predsedavala SEECP-om, ocenio je da će završetak pregovora Hrvatske sa EU otvoriti vrata i za druge države regiona i izrazio uverenje da će Crna Gora naredne godine početi pristupne pregovore s Unijom.\nVujanović je istakao da je Crna Gora snažno posvećena stabilnosti regiona, saradnji i jačanju veza među narodima u ovom delu Evrope.\nOn je dodao da je jedan od prioriteta jednogodišnjeg predsedavanja Crne Gore SEECP-om bila borba protiv korupcije i organizovanog kriminala i saopštio da će Crna Gora i ubuduće davati posebnu vrednost i puni doprinos toj borbi.\nPredsednik Srbije Boris Tadić najavio je da će u fokusu srpskog predsedavanja SEECP-om u narednih godinu dana biti borba protiv organizovanog kriminala i korupcije, napredovanje regiona ka EU i rešavanje otvorenih pitanja u regionu.\nSrbija će nastaviti da radi na jačanju saradnje u regionu, rekao je Tadić i dodao da će zemlje regiona uskoro da se nađu u Evropskoj uniji do koje bi svi želeli da idu u istom smeru i istim tempom iako svi imaju različiti nivo ostvarenih reformi.\nPredsednik Srbije je ocenio da postoji spremnost da se nađu rešenja za osetljiva i otvorena pitanja i da se u rešavanje tih pitanja treba više oslanjati na aktere regiona, a ne na pomoć spolja.\nTadić je pozdravio odluku Evropske unije da završi pretpristupne pregovore sa Hrvatskom i saopštio da je Srbija spremna da počne te pregovore sa Briselom.\nPredsednik Hrvatske Ivo Josipović rekao je da je današnji dan važan kako za zemlje regiona tako i za Evropsku uniju i poručio da će region nakon ulaska Hrvatske u Uniju imati članicu koja će se neumorno zalagati za politiku daljeg proširenja EU.\n"Hrvatska je vaš partner i prijatelj i molim vas da zapamtite da ćete našim ulaskom u punopravno članstvo u EU dobiti članicu koja se nikada neće umoriti u zagovaranju politike proširenja i inkluzivnosti koja će omogućiti uključivanje svih zemalja regiona u Uniju", rekao je Josipović.\n"Dinamika i brzina zavisi od vas, ali je držanje otvorenih vrata naš zadatak", istakao je hrvatski predsednik i ukazao da Hrvatska neće koristiti otvorena bilateralna pitanja za bilo koju vrstu pritiska u pretpristupnim pergovorima susednih zemalja.\nAlbanski predsednik Bamir Topi je ocenio da će region ulaskom Hrvatske u EU imati "još jedan glas" u Uniji.\nTopi je rekao da veruje u zajedničku evropsku perspektivu regiona, ali i da regionalne incijative treba da prihvate "nove realnosti i rešavaju otvorena pitanja u regionu", navodeći u tom kontekstu pitanje, kako je kazao, "mlade države Kosova".\nOn je rekao da Albanija "ohrabruje dijalog Prištine i Beograda i izražava nadu da će to dovesti do izgradnje recipročnih mostova između dve zemlje", ali i da je "bilo koja ideja isključivanja neke od država regiona neprihvatljiva u ovim regionalnim inicijativama".\n"Kosovo je nova realnost i ona mora da bude prihvaćena i podržana u svim regionalnim inicijativama i forumima i ko god to odbacuje pretnja je saradnji u regionu", rekao je albanski predsednik.\nPredsedavajući Predsedništva BiH Nebojša Radmanović rekao je da je BiH za razliku od ostalih zemalja SEECP-a "još uvek ograničena demokratska država jer ima visokog predstavnika" koji je, kako je kazao, "bez demokratskog izbornog legitimiteta i političke odgovornosti".\n"Krajnje je vreme da se BiH stavi u ravnopravan status sa drugim zemljama regiona i sama preuzme političku odgovornost za svoju budućnost. Svi govorimo o prelasku u evropsku fazu razvoja BiH. Vreme je da odlučno krenemo u tu fazu i na tom putu nema mesta za visokog predstavnika", poručio je Radmanović.\nNa današnjem samitu na Svetom Stefanu učestvuju i predsednici Makedonije i Moldavije Đorđe Ivanov i Mariano Lupu, premijer Bugarske Bojko Borisov kao i ministri inostranih poslova Turske i Grčke Ahmet Davutoglu i Stavros Lambrinidis.\nProces saradnje u jugoistočnoj Evropi iniciran je u junu 1996. godine na sastanku ministara inostranih poslova zemalja tog regiona u Sofiji.\nCilj je jačanje dobrosusedskih odnosa zemalja regiona i njegov preobražaj u zonu mira, bezbednosti, stabilnosti i saradnje.\nČlanice su Albanija, Bosna i Hercegovina, Bugarska, Crna Gora, Grčka, Hrvatska, Makedonija, Moldavija, Rumunija, Srbija i Turska.


'Klimanje' ruske većine u vlasništvu NIS-a u Srbiji\nNIS, koji je vodeća kompanija u Srbiji za proizvodnju i preradu nafte i gasa u Srbiji, u većinskom je vlasništvu ruskog Gasprom Njefta, ćerke firme Gasproma od 2008. godine. Kontrolni paket NIS-a tada je prodat Gasprom Njeftu za 400 miliona evra.\nPrvi put u četrnaest godina ruskog većinskog vlasništva u Naftnoj industriji Srbije (NIS) u javnosti su se pojavile informacije da je predsednik Srbije Aleksandar Vučić "veoma zainteresovan" da se ono okonča.\n"Zanimljivo je da mi to čujemo od jedne američke institucije, da ne čujemo takvu jednu vest i mogućnost i bliže detalje od srpskih institucija", ocenjuje za Radio Slobodna Evropa (RSE) Vladimir Medović, profesor Pravnog fakulteta za privredu i pravosuđe u Novom Sadu.\nU Ministarstvu energetike, pak, na naš upit kažu da situaciju prate i da će nadležne institucije odluke doneti "u zavisnosti od daljeg razvoja događaja".\n"Čuli smo od predsednika Vučića da je veoma zainteresovan da okonča većinsko vlasništvo Rusije u naftnoj kompaniji NIS", rekla je senatorka Džin Šejhin (Jeanne Shaheen) na saslušanju Odbora Senata SAD za spoljne poslove.\n"Svestan sam izjava koje je vama i drugima dao o njegovim naporima. Nisam još video konkretne aktivnosti, ali mislim da je on (Vučić) u pregovorima sa EU, sa Savetom i Komisijom oko načina na koji to (okončanje ruskog vlasništva u NIS-u) može legalno da se uradi", rekao je Hohštajn.\nPromenu vlasništva u NIS-u ocenio je kao "dobar korak ka većoj nezavisnosti".\nNa pitanje senatorke Šejhin da li je taj posao sklopljen kao "deo podgrevanja odnosa između Srbije i Rusije" ili je "rezultat toga što je Rusija tamo videla svog uobičajenog kupca", Hohštajn je rekao:\n"Mislim da će Rusija trenutno ponuditi popust bilo kome ko pristane da plati. Bilo ko ko pristane da potpiše ugovor, dobiće popust. Gas se tradicionalno ne vrti oko prihoda. To je oduvek bila politika."\nHohštajn je tokom saslušanja naveo da Vučić "trenutno nema drugu opciju", osim Gasproma, ali da sa novim interkonektorom Srbija-Bugarska, koji bi trebalo da bude operativan naredne godine, postoji alternativa.\n"Tako da se nadam da ćemo mu, kako budemo išli napred, pokazati da postoje alternative. 'Pa vas molim nemojte ulaziti u desetogodišnji sporazum, kada za nekoliko meseci mogu imati neku drugu opciju za vas'", naveo je Hohštajn.\n'Vanredno stanje' nakon sankcija EU\n"Na ruskoj nafti nama je, to jest građanima Srbije je iz džepa uzeto 600 miliona dolara godišnje, zbog sankcija Rusiji", rekao je Vučić 6. juna i dodao da je da je zbog krize u svetu, u Srbiji "defakto uvedeno vanredno stanje".\nU Ministarstvu rudarstva i energetike za RSE pojašnjavaju da će usled šestog paketa sankcija EU, ruska nafta "morati da bude zamenjena naftom iz drugih izvora".\n"U zavisnosti od daljeg razvoja događaja u vezi sa snabdevanjem energentima u Evropi, nadležne institucije Republike Srbije će analizirati situaciju i donositi odgovarajuće odluke u cilju očuvanja energetske bezbednosti", navode u Ministarstvu u pisanom odgovoru.\n'Trajno rešenje' promena vlasnika\n"Ukoliko bi Gasprom Njeft, odnosno Gasprom, prodali svoje akcije u NIS-u državi ili nekoj trećoj strani, ili da se prosto dogodi nacionalizacija ruske imovine u NIS-u", ovako taj scenario ilustruje Medović.\n"Posebno u situaciji ako se preko NIS-a budu odvijale neke transakcije koje bi mogle biti protumačene kao kršenje sankcija", pojašnjava Medović.\nNa pitanje kakav je manevarski prostor EU u slučaju NIS-a, uzimajući u obzir izjavu američkog izaslanika za energetiku koji je naveo da je predsednik Srbije u pregovorima sa evropskim blokom, Medović navodi:\nEvropska unija ne može tu da se meša.\n"EU je i u prošlom paketu sankcija sankcionisala jedno preduzeće u trećoj zemlji gde Gasprom Njeft ima kontrolni paket akcija".\nMediji u Srbiji su u aprilu pisali o toj mogućnosti da bi premijerka Srbije Ana Brnabić izjavila 13. aprila da "ne bi isključila nijedan scenario" kada je reč o NIS-u, pa ni taj.\nU resornom ministarstvu su pak dan kasnije za RSE naveli da "nije bilo nikakvih zvaničnih obaveštenja" u vezi sa zainteresovanošću azerbejdžanske naftne kompanije o preuzimanju Naftne industrije Srbije (NIS).\nBez zvaničnih obaveštenja da SOCAR iz Azerbejdžana želi da kupi NIS


Zvezda i Partizan počinju borbu za titulu - ebart\nŠampion će postati ekipa koja prva dođe do tri pobede, a Crvena zvezda je na početku domaćin jer je ligaški deo prvenstva završila na prvom mestu.\nCrveno-beli su favoriti, pošto su dobili šest od devet "večitih" derbija ove sezone.\n"Počinje završnica četvrtog takmičenja i ulazak u sam kraj naporne sezone. Igramo 78. duel ove sezone, a 10. protiv Partizana, jedinog prvaka Srbije. Imamo veliki respekt prema njegovim rezultatima poslednjih godina i verujem da će serija biti interesantna. Moramo biti jako dobri kako bismo ostvarili ono što dugo čekamo", rekao je Radonjić.\nSa druge strane. Partizan će pokušati da osvoji 14. uzastopnu titulu prvaka država. Kao i po običaju, izabranici Duška Vujoševića u finišu sezone podižu formu, o čemu svedoči i pobeda nad Zvezdom od 92:82 u poslednjem kolu Superlige.\n"Godinama smo bili prvaci i ne odričemo se toga, bez obzira na situaciju. Partizan sigurno, bez obzira što je Zvezda favorizovana od politike i države u odredjenoj prednosti, ali to ne pretvaramo u alibi. Nećemo lako da predamo titulu", poručio je Vujošević.\nPrva utakmica finala plej-ofa igra se u petak od 21 sat u hali Pionir.


Tri nova potpisa na Čairu, Aksentijević još godinu dana u Radničkom\n14:47, 20. 1. 2022.\nFudbaleri niškog ”Radničkog” u petak će krenuti put Antalije, gde će odraditi glavni deo priprema, a pred put u Tursku na ”Čair” su stigla 3 nova pojačanja, dok je na još godinu dana ugovor sa klubom produžio i Nikola Aksentijević.\nU drugom delu sezone rukometašice Naise biće jače za povrtanika u Niš, desnog beka Jelenu Terzić i golmana Katarinu Kosanović. Pojačanjima je zadovoljan i trener Živojin Maksić koji kaže da se kockice polako slažu, te da će nove igračice predstavljati velika pojačanja.\nBorko Duronjić treće pojačanje Radnika u zimskom prelaznom roku\n15:18, 17. 1. 2022.\nFudbaleri Radnika pripremaju se za nastavak takmičenja u Superligi, a Surduličanima se pridružio i bivši igrač niškog Radničkog Borko Duronjić. 24-godišnji krilni napadač sa novim klubom potpisao je dvoipogodišnji ugovor.\nOdbojkaši Niša poraženi u Gornjem Milanovcu, opstanak u ligi sve dalji\n11:04, 26. 12. 2021.\nU najbitnijoj utakmici sezone odbojkaši "Niša " poraženi su u Gornjem Milanovcu od ekipe "Takova" rezultatom 3:2 (26:24, 20:25, 17:25, 25:21, 15:10) i tako sebi šanse za opstanak sveli na minimum.\n20:20, 22. 12. 2021.\nZbog toga što sedmorica fudbalera novosadskog Proletera nisu imali uredne lekarske preglede u meču 21. kola Superlige Srbije protiv niškog Radničkog (2:0), direktor takmičenja Fudbalskog saveza Srbije registrovao je taj meč službenim rezultatom 3:0 u korist Nišlija.\nMladost se revanširala Radniku za poraz iz prvog dela sezone\n13:59, 19. 12. 2021.\nNakon remija sa Crvenom zvezdom u prošlom kolu, fudbaleri Radnika jesenji deo prvenstva završili su porazom na svom terenu od ekipe Mladosti sa 2:0 (1:0). Strelci za tim iz Lučana bili su Milan Bojović i Miloš Cvetković u 34. i 66. minutu.\nOdbojkašima Niša jedan set u porazu od Ribnice\n11:16, 19. 12. 2021.\nNiški odbojkaši nisu uspeli da naprave iznenađenje, s obzirom na to da je u hali ”Čair”, u 12. kolu tim kraljevačke ”Ribnice” slavio rezultatatom 3:1 (25:22, 25:21, 28:30, 25:14). Ekipa Dragana Svetozaervića ostala je na samo 3 osvojena boda i dalje se nalaze na začelju tabele.\nRadnik u nedelju dočekuje Mladost, trener Đorđević ističe da je pobeda imperativ\n18:01, 18. 12. 2021.\nFudbaleri "Radnika" u nedelju od 13 sati u poslednjem meču u jesenjem delu sezone dočekaće ekipu "Mladosti" iz Lučana. Trener Surduličana Dušan Đorđević ističe da će ovo biti još jedan u nizu teških mečeva, ali ipak očekuje da njegov tim pobedom završi godinu.\n10:36, 17. 12. 2021.\nPrvu pobedu ove seznone ostvarili su vaterpolisti ”Naisa”, koji su u 9. kolu Superlige savladali ekipu ”Zemuna” rezultatom 10:8 (3:3, 2:2, 1:1, 4:2).\nRadnički porazom od Proletera završio jesenji deo prvenstva\n17:27, 16. 12. 2021.\nPosle skoro dva meseca, fudbaleri niškog "Radničkog" doživeli su poraz u Superligi, pošto je od njih u 21. kolu bila bolja ekipa "Proletera" iz Novog Sada rezultatom 2:0 (2:0): Ovo je bio poslednji meč tima sa ”Čaira” u 2021. godini, a u dosadašnjem delu prvenstva sakupili su 27 bodova i nalaze se na deobi 6. mesta.\nVaterpolisti Naisa dočekuju Zemun u utakmici za spas sezone\n09:21, 16. 12. 2021.\nU poslednjem kolu prvog dela sezone, vaterpolisti ”Naisa” večeras od 20 sati imaće šansu protiv ekipe ”Zemuna” da upišu prvi trijumf u sezoni i poboljšaju svoje šanse za opstanak u najjačem takmičenju.\nU poslednjem kolu jesenje polusezone Radnički igra sa Proleterom\n18:02, 15. 12. 2021.\nFudbaleri niškog Radničkog gostuju Proleteru iz Novog Sada u četvrtak, 16. decembra, u poslednjoj utakmici jesenjeg dela sezone. Trener Nišlija Radoslav Batak kaže da njegov tim želi da nastavi seriju bez poraza i da pobedom završe kalendarsku godinu.\nRadnik kaznio Zvezdine promašaje i stigao do boda\n20:33, 13. 12. 2021.\nFudbaleri "Radnika" priredili su još jedno iznenađenje pošto su nakon pobede u Surdulici nad "Crvenom zvezdom" uspeli u 20. kolu Superlige da sa aktuelnim šampionom odigraju nerešeno 1:1 (1:0). Crveno-bele u vođstvo je doveo Katai iz jedanesterca u 36. minutu, da bi Stamenković u 82. minutu postavio konačan rezultat meča.\nOdbojkaši Niša poraženi od Radničkog u Kragujevcu, šanse za opstanak i dalje postoje\n16:42, 13. 12. 2021.\nOdbojkaši ”Niša” nisu uspeli da u 11. kolu Superlige pruže ozbiljniji otpor ”Radničkom” u Kragujevcu koji je slavio rezultatom 3:0 (25:22 25:16 25:16). Ostao je niški tim poslednji na tabeli sa svega tri boda, ali trener Dragan Svetozarević tvrdi da šanse za opstanak i dalje postoje i da će njegov tim pokušati da i naredne godine bude član elitnog takmičenja.\nRadnik izlazi na megdan Crvenoj zvezdi, trener Đorđević kaže neće izaći sa belom zastavom\n11:48, 12. 12. 2021.\nFudbaleri Radnika u ponedeljak, 13. decembra od 18 sati gostovaće Crvenoj zvezdi , a trener surduličkog tima Dušan Đorđević najavljuje da će njegova ekipa dati sve od sebe, kao i to da na stadion ”Rajko Mitić” neće izaći sa belom zastavom.\nPo penal na obe strane i remi Radničkog i Čukaričkog\n17:49, 11. 12. 2021.\nU utakmici 20. kola Superlige fudbaleri niškog "Radničkog" i "Čukaričkog" podelili su bodove, pošto je meč na ”Čairu” završen rezultatom 1:1 (0:1). Oba gola data su sa bele tačke, a prednost gostima doneo je Đorđe Jovanović u 36. minutu, da bi u 73. minutu Aleksandar Pejović postavio konačan rezultat.\nRadnički dočekuje Čukarički u pretposlednjem meču polusezone\n15:59, 10. 12. 2021.\nPoslednji meč na "Čairu" ove godine fudbaleri Radničkog odigraće protiv ekipe Čukaričkog, a utakmica 20. kola Superlige Srbije igra se u subotu od 15 sati. Trener niške ekipe Radoslav Batak kaže da ih očekuje težak meč, ali će njegov tim ići na pobedu.\nU 19. kolu Superlige, fudbaleri" Radničkog" bili su nadomak pobede, ali su u poslednjem minutu nadoknade primili gol, pa je ekipa "TSC-a" stigla do važnog boda 1:1 (0:0). Nerešen rezultat viđen je i u Surdulici gde su "Radnik" i "Radnički" iz Kragujevca podelili bodove najenpopularnijim rezultatom 0:0.\nU vrlo neizvesnoj utakmici 10. kola Superlige, odbojkaši ”Niša” poraženi su na svom terenu od ekipe ”Spartaka” iz Ljiga rezultatom 3:1 (26:24, 22:25, 25:20 i 25:23). Bio je to duel dve ekipe sa začelja tabele, a gosti su ovom pobedom uvećali šanse za opstanak u društvu najboljih, dok su niški odbojkaši ostali prikucani za dno tabele.\nU okviru 19. kola Superlige u ponedeljak od 14 sati na "Gradskom stadionu" u Surdulici snage će odmeriti "Radnik" i "Radnički" iz Kragujevca, dok će se od 18 sati u Bačkoj Topoli sastati "TSC" i "Radnički" iz Niša.


RTS :: Uhapšen direktor MMF-a\nSvet Uhapšen direktor MMF-a\nnedelja, 15. maj 2011, 08:06 -> 22:25\nUhapšen direktor MMF-a\nPod optužbom za seksualni napad na hotelsku spremačicu, u Njujorku uhapšen direktor Međunarodnog monetarnog fonda Dominik Stros-Kan. Tužilaštvo podiglo optužnicu za krivično seksualno delo, pokušaj silovanja i protivpravno zatvaranje.\nIzvršni direktor Međunarodnog monetarnog fonda Dominik Stros-Kan uhapšen je u Njujorku na osnovu optužbe za seksualni napad na hotelsku spremačicu. Tužilaštvo u američkoj državi Njujorku podiglo je optužnicu protiv Stros-Kana za krivično seksualno delo, pokušaj silovanja i protivpravno zatvaranje.\nStros-Kan je uhapšen na međunarodnom aerodromu Džon F. Kenedi, svega 10 minuta pre nego što je trebalo da poleti za Pariz.\nTri detektiva u civilu su ga izveli iz aviona "Er Fransa" i uhapsili pod optužbom za seksualni napad na spremačicu hotela nedaleko od Tajms skvera, saopštile su njujorške vlasti.\nAdvokat Stros-Kana Bendžamin Brafman izjavio je da direktor MMF-a ne namerava da prizna krivicu, prenosi Rojters.\nPortparol njujorške policije nije mogao da kaže da li je Stros-Kan putovao sam, niti koliko je vremena pre predviđenog leta kupio kartu.\nStros-Kan je bivši profesor ekonomije, koji je osamdesetih ušao u politiku, kao ministar finansija.\nStros-Kan je 2007. godine, uz podršku novog predsednika Francuske, došao na čelo MMF-a, što su mnogi protumačili i kao manevar Sarkozija da neugodnog protivnika drži što dalje od Francuske.\nNjegovom imidžu u Francuskoj, međutim, mnogo više je naškodio članak u Frans soaru u kome se iznose detalji luksuza kjom je Stros-Kan okružen, zbog čega je on odlučio da tuži taj list i traži odštetu.\nOptužbe za seksualno zlostavljanje, protiv izvršnog direktora MMF-a izazvale su zaprepašćenje među političarima u Francuskoj.\nDok jedni ocenjuju da to ugrožava ugled Francuske i ruši njegove šanse da učestvuje u narednoj predsedničkoj kampanji, drugi podsećaju na pretpostavku nevinosti dok se ne dokaže krivica.\nLider Socijalističke partije Francuske Martin Obri, izjavila je da je "zaprepašćena" hapšenjem i optužbama protiv njenog partijskog kolege.\n"Ovo je zapanjujuća vest, to još treba proveriti", rekla je i članica Socijalističke stranke Segojen Rojal, napominjući da je Stros-Kan nevin dok se ne dokaže krivim, prenosi AFP.\nSegojen Rojal je bila kandidat na predsedničkim izbrima 2007. godine i ponovo će se kandidovati 2012. godine što je dosada planirao i Stros Kan, koji je prema dosadašnjim anketama zapravo bio najjači kandidat.\nPoslanik iz Sarkozijeve stranke Unija za narodni pokret Bernar Debre rekao je da su vesti o hapšenju "neprihvatljive" i "ponižavajuće" za Francusku, ali je takođe napomenuo da se Stros-Kan nevin dok se ne dokaže da je kriv.\n"Zamislite šta bi ovo moglo da znači za funkciju koju ima u MMF-u i za Francusku," rekao je on radiju Jurop1.\nUništene šanse za kandidaturu\nŠefica desničarskog Nacionalnog Fronta Francuske Marin Le Pen, rekla je, međutim, da su Stros-Kanove šanse da se kandiduje na izborima za predsednika 2012. godine uništene.\n"Ove otpužbe označavaju kraj njegove predizborne kampanje za predsednika i verovatno će navesti MMF da ga zamoli da ode sa funkcije," izjavila je Le Penova, prenosi Rojters.\nAnkete javnog mnjenja ukazivale su posljednih dana da je Stros-Kan najači levičarski oponent konzervativnom predsedniku Nikolasu Sarkoziju na predstojećim izborima, dok je Le Penova, koja je preuzela Nacionalni Front od svog oca Žan Mari Le Pena u januaru prema anketama na drugom mestu iza Stros Kana, što znači da bi takođe mogla nadjačati Sarkozija u provom izbornom krugu.\n(nedelja, 15. maj 2011, 22:00) - anonymous [neregistrovani]\n(nedelja, 15. maj 2011, 20:53) - anonymous [neregistrovani]\n(nedelja, 15. maj 2011, 20:38) - Voroncov [neregistrovani]\n(nedelja, 15. maj 2011, 20:24) - anonymous [neregistrovani]\n(nedelja, 15. maj 2011, 19:44) - anonymous [neregistrovani]\n(nedelja, 15. maj 2011, 19:37) - anonymous [neregistrovani]\n(nedelja, 15. maj 2011, 19:04) - anonymous [neregistrovani]\n(nedelja, 15. maj 2011, 18:38) - Aaaannnooo [neregistrovani]\n(nedelja, 15. maj 2011, 18:16) - pera [neregistrovani]\n(nedelja, 15. maj 2011, 18:13) - pera [neregistrovani]


NovaEnergija.net » zelena tačka zelena tačka – NovaEnergija.net\nHome Tags Posts tagged with "zelena tačka"\nSada će svi na Instagramu znati kada ste onlajn\nOd sada, zelena tačka će se prikazivati u donjem desnom uglu profilnih fotografija osoba koje su u tom trenutku onlajn i koriste aplikaciju. Zelena tačka će biti vidljiva u Instagram Direct-u, kao i na korisnikovoj listi prijatelja kada se podeli objava iz feeda.\nPrema navodima Instagrama, zelena tačka će obaveštavati korisnike o tome kada su njihovi prijatelji dostupni za ćaskanje.\nNa Instagramu, sada je moguće i sakrivati status, kao i isključiti mogućnost da vidite kada su vaši prijatelji aktivni. Potrebno je napomenuti da će se zelena tačka za onlajn status prikazivati samo za prijatelje koji vas prate ili za ljude sa kojima ste već razgovarali u Direct-u.\nSada će svi na Instagramu znati kada ste onlajn was last modified: July 24th, 2018 by Jelena Jovičić


RADNIČKI UOČI 3. KOLA LŠ: Revanš Barseloneti za prošlogodišnji poraz u finalu - Ostali sportovi, Vaterpolo, Vesti\nRADNIČKI UOČI 3. KOLA LŠ: Revanš Barseloneti za prošlogodišnji poraz u finalu\nAna Đorđević 13.01.2015., 17:39\nU meču trećeg kola Lige šampiona sastaće se Radnički i Barseloneta, i biće to repriza prošlogodišnjeg finala LŠ. Vaterpolisti Radničkog iz Kragujevca na zatvorenom bazenu Sportskog centra „Park“ dočekuju špansku Barselonetu u četvrtak od 16.30.\nOba tima ekipe nisu zabeležila nijedan trijumf u uvodna dva kola, ali je sigurno da Šumadinci imaju veći rezultatski imperativ da pobede, jer je Barseloneta, kao domaćin, već izborila plasman na završni turnir. Španci su u prva dva kola remizirali sa Egerom i Brešom. Kragujevčani su pretrpeli poraze od najvećih favorita za preostala dva mesta na „fajnal-siksu“ – Pro Reka i Olimpijakosa.\n– Posle dva uvodna poraza, ova utakmica je izuzetno bitna za nas, jer nam negativan rezultat dosta umanjuje šanse za plasman na fajnal-siks. Neke naše ciljeve u ovoj sezoni smo već ostvarili, čak uradili i više nego što je očekivano, pogotovo samim plasmanom u Ligu šampiona i osvajanjem Kupa Srbije – prvog domaćeg trofeja u kluspkoj istoriji. Međutim, to ne znači da smo se zadovoljili. Vidimo neke svoje šanse u Ligi šampiona i sigurni smo da možemo da igramo sa svakom ekipom u grupi – rekao je Uroš Stevanović, trener Radničkog.\nNema sumnje da Kragujevčani imaju veliki motiv da se revanširaju Barseloneti za poraz u prošlogodišnjem finalu (7:6) LŠ.\n– Idemo na pobedu protiv Barselonete, ali je sigurno da će i oni pokušati da poprave sliku iz prve dve utakmice. Naš okršaj imaće i drugu dimenziju, jer nas je Barselona prošle godine porazila u finalu i pokušaćemo da im se revanširamo. Oni su promenili samo jednog igrača, Marka Petkovića, koji je ovde sa nama, dok smo mi potpuno izmenili sastav. U Kragujevcu uvek idemo na pobedu i mislim da nijedna ekipa ovde ne može da nas nadigra – zaključio je Stevanović.\nSigurno je da protivnika najbolje poznaje upravo Marko Petković, koji je u prethodne tri sezone sa Barselonetom osvojio tri titule prvaka Španije, dva Kupa kralja, dva Superkupa Španije i već pomenutu Ligu šampiona.\n– Barseloneta je jako dobra ekipa, imaju svoj sistem i igraju zajedno godinama. Imali su dosta prostora i siguran sam da su se u prethodne dve nedelje spremali samo za ovu utakmicu, za razliku od nas koji smo osvojili Kup, pa nam je motiv malo pao. Nismo imali dovoljno vremena da se spremimo za ovu utakmicu, ali sa velikom željom i borbenošću igramo na našem bazenu. Svi znaju da se jako teško odnose bodovi sa ovog bazena i daćemo sve od sebe – kazao je Petković.\nOn je dodao da ima veliki motiv protiv bivšeg kluba.\n– Siguran sam da je ista situacija i sa Aleksandrom Ćirićem i Josipom Vrlićem, sa kojima sam pre par godina igrao u Barseloneti. Imaćemo dodatni motiv da pokažemo da je možda trebalo da ostanemo tamo i da su bolji sa nama u timu. Poznajem svakog njihovog igrača u dušu, znam i neke detalje koji ne mogu da se vidi na snimcima i utakmicama, jer sam u prethodne tri godine dva puta dnevno bio u bazenu sa njima i van njega. Znam kako svaki igrač razmišlja i to bi moglo da bude naša prednost – smatra Petković.\nUlaznice za ovaj meč mogu se kupiti na info pultu zatvorenog bazena SC “ Park“, po ceni od 200 dinara.\nLiga šampiona u vaterpoluMarko PetkovićUroš StevanovićVK Barselonetavk radnički\nPrethodna vest RONALDOVA ZAHVALNICA: Sjajna 2014. godina Portugalca stala u jedan video (VIDEO)\nSledeća vest TENISKI SPEKTAKL: Srbija-Hrvatska u Kraljevu!\nRONALDOVA ZAHVALNICA: Sjajna 2014. godina Portugalca stala u jedan video (VIDEO)\nTENISKI SPEKTAKL: Srbija-Hrvatska u Kraljevu!


Južna Koreja donirala Institutu 1.000 PCR testova – Mladi Nikšića\nJužna Koreja donirala Institutu 1.000 PCR testova\nAmbasada Južne Koreje je Institutu za javno zdravlje Crne Gore isporučila 1.000 PCR testova na novi koronavirus doniranih od strane jedne korejske korporacije čime se na efikasan i solidaran način podržavaju napori Crne Gore u suzbijanju širenja koronavirusa i obezbjeđivanja optimalnog medicinskog zbrinjavanja oboljelih.\nOvim povodom su Ambasador Republike Koreje Če Hjong-ćan i Direktor Instituta za javno zdravlje Crne Gore Boban Mugoša imali telefonski razgovor 17. juna.\nAmbasador Če je tom prilikom pohvalio posvećene napore Vlade Crne Gore u borbi protiv novog korona virusa.\nNaglasio je da je važno ostati na oprezu i blagovremeno odgovoriti na moguće sporadične slučajeve infekcije i izrazio nadu da će ova donacija pomoći ojačanju kapaciteta zdravstvenog sistema Crne Gore zarad bezbednosti i zdravlja njenih građana.\n“U vremenima kada se sve države svijeta suočavaju sa jednim od najvećih izazova u modernoj istoriji, jako nam je drago da prijateljstvo i duh solidarnosti ne poznaju granice. Ambasada Republike Koreje, kroz svoje aktivnosti i kroz solidarnost korejskog naroda, još jednom je potvrdila da geografska udaljenost ne predstavlja prepreku\nprijateljskim odnosima između dvije zemlje”, naveo je Mugoša.\nOva donacija je dobar primjer za sve gore navedeno, ali nije jedini pošto je Ambasada Republike Koreje odlučila da opredjeli humanitarnu pomoć Crnoj Gori u vrijednosti od 200.000 američkih dolara koja će biti dostavljena diplomatskim kanalima i koja će omogućiti dodatno unaprijeđenje i jačanje spremnosti Crne Gore u borbi sa koronavirusom.\nPrijateljski čin Ambasade govori o tome da Crna Gora ima prijatelje širom svijeta, a da su dobri diplomatski odnosi ključ razvoja međudržavne saradnje te da humanost i empatija ne poznaju granice.\nLavice u jakoj grupi: Francuska, Danska i Slovenija rivali Crne Gore


Odigrano Prvenstvo BiH u inkluzivnom fudbalu\nHome / Sport / Odigrano Prvenstvo BiH u inkluzivnom fudbalu\nBy eSrebrenica.ba on 2. June 2019.@esrebrenica\nSrebrenica je bila domaćin Državnog inkluzivnog prvenstva u malom fudbalu koje se odigrava u sklopu Evropske sedmice fudbala.\nUčešće je uzelo više od deset muških kao i dvije ženske ekipe, a Udruženje roditelja hendikepirane djece i omladine „Leptir“ i ove godine je u organizaciji ovog velikog događaja zajedno sa Specijalnom olimpijadom BiH i Sportskim savezom MeNeRaLi RS.\n„Na ovaj način želimo da pokažemo da sportisti sa mentalnim poteškoćama, ako im se ukaže mogućnost i podrška, da mogu da pokažu da su izvrsni sportisti i da mogu rame uz rame sa validnim sportistima“, kaže Željka Katanić iz Udruženja „Leptir“ Srebrenica i ističe da je ovo sedmi put da ovo udruženje organizuje ovakve značajne događaje.\nPodršku ovom događaju pružila je i Opštna Srebrenica, a prvenstvo se našlo i u programu „Dana Srebrenice 2019“. Nije izostala ni podrška Fudbalskog saveza Republike Srpske i Fudbalskog saveza FbiH i Ministarstva porodice, omladine i sporta RS.\nKada Delić, direktorica Specijalne olimpijade BiH kaže da se ovakvim događajima šalje jedna druga i bolja slika Srebrenice gdje se aktivno radi na promociji tolerancije i suživota.\n„Ovogodišnja sedmica fudbala posvećena je i obilježavanju migrantske krize u Evropi, i na neki način UN, Fudbalski savez BiH, Specijalna olimpijada, UNICEF, Fudbalski savez RS, Opština Srebrenica, Udruženje ’Leptir’, gosti iz Srbije, svi su oni doprinijeli da inkluzivne sportske aktivnosti budu svakodnevica u našom životu“, rekla je Delićeva.\nPodršku današnjem takmičenjeu pružio je i FK „Guber“ Srebrenica kao i ŽFK „Drina“ Zvornik, a u posjeti je bila i delegacija Specijalne olimmpijade Srbije.


Frizbi golf - HSB Bečej\nTeren sa 9 baza izgrađen za profesionalna takmičenja u frizbi golfu koristi se slično kao teren za golf. Međutim, za razliku od klasičnog golfa, frizbi golf je timska igra. Igra koja spada u kategoriju karling-sportova se igra tako da se u što manje pokušaja pogode ciljevi koji se nalazi na najneočekivanijim mestima, skrivenim u lokalnom parku.\nOdlična zabava, igra u kojoj se uživa od samog početka, u kojoj se za kratko vreme postižu odlični rezultati, za 1 -1,5 sat igre možete postati pravi profesionalac!\nZabava za celu porodicu i društvo!\nMesto polaska: High-tech sportska baza\nGoranski park – između 9-17h, u unapred dogovorenom terminu!\nCena na licu mesta: 300 RSD po osobi (frizbi, sveska za bodovanje, mapa terena, pravila igre)


Novi paket sa dokumentima iz Specijalnog suda\nNovi paket sa materijalima za koje se sumnja da su iz Specijalnog suda dostavljen je Organizaciji ratnih veterana bivše OVK, potvrdio je predsednik te organizacije Hisni Gucati.\nHisni Gucati je rekao da u novopristiglim dokumentima postoje izjave svedoka, ali ne i njihova imena.\n"Stigao nam je nov materijal u 15:30 od ’munje 2’, jer taj gospodin beži kao munja. Već smo ranije izjavili da Specijalno tužilaštvo i Specijalni sud sarađuju sa srpskim tužilaštvom i Specijalnim sudom Srbije. Pokazujem vam samo neke papire koje imam pred sobom, da su Srbi sarađivali sa Specijalnim sudom. Nismo stigli ni da ih proverimo", rekao je Gucati.\n"Osoba koja ih je donela je pobegla poput munje vrlo velikom brzinom, pokušali smo malo da kombinujemo materijale da vidimo šta se u njima nalazi, ali nema imena. To su izjave neimenovanih svedoka, ali obeleženih brojkama", dodao je Gucati.\nDruga tura materijala dostavljenog veteranima bivše OVK najavljena je pre nedelju dana kada im je pristigla prva.\nIstražioci Euleksa su preuzeli prvu turu pristiglih dosijea, ali se iz Specijalnog suda još nisu oglasili koliko su pristigli dokumenti autentični.


Poziv za posmatranje izbornog procesa – Udruženje Most\nPoziv za posmatranje izbornog procesa\nKoalicija Pod lupom i ove godine nadgleda izborni proces i izborni dan (2.10.2016). Pozivamo naše punoljetne volontere zainteresovane da budu posmatrači, da nam se jave kako bismo im pomogli sa prijavom.\nPosmatrači će na dan izbora raditi čitav dan (od 6 ujutro pa sve dok birački odbori ne prebroje listiće), izvještavaće sms porukama (instrukcije će dobiti na treningu), a naknada koju će dobiti iznosi 55,00 KM + eventualni putni trošak do biračkog mjesta i nazad.\nSvi posmatrači Koalicije Pod lupom (3000 posmatrača u BiH) će morati proći obuku za posmatranje izbora koja će biti održana u periodu od 15-25.9.2016. (o tačnom datumu obuke u Gradišci ćemo se naknadno dogovoriti), a prije toga će svi posmatrači potpisati Kodeks o nepristrasnosti na osnovu kojeg će dobiti akreditacije od Centralne izborne komisije.. Takođe, troškovi dolaska na obuku će biti pokriveni.\nPrijave su otvorene najkasnije do 7. avgusta. Javite nam se za više informacija i za pomoć sa prijavom.


Vernola: Nijedna međunarodna poternica nije krenula prema Crnoj Gori\nIzvjestilac Evropskog parlamenta Marćelo Vernola u Podgorici je o nedavno usvojenoj Rezoluciji EP o Crnoj Gori razgovarao sa predsjednikom Odbora za međunarodne odnose i evropske integracije Skupštine Crne Gore Miodragom Vukovićem. Govoreći o spornoj Rezoluciji o Crnoj Gori, Vernola je kazao da će EP, u narednom izvještaju, priznati da je napravio grešku.\nVernola je kazao da se član Rezolucije, u kome se traži od Vlade i crnogorskog pravosuđa da sarađuju sa Italijom u vezi sa završetkom sudskog procesa zbog šverca duvana, nije nalazio u osnovnoj verziji dokumenta, već je dodat na osnovu amandmana.\n“Bio sam protiv tog amandmana, jer je zasnovan na površnim, neažuriranim i neosnovanim informacijama”.\nVernola je naveo da je zbog instrumentalizacije tog dijela rezolucije EP pristupio istrazi.\n“Na osnovu informacija koje posjedujem, tvrdim da su istrage u Italiji zaključene i da od strane italijanskog pravosuđa nijedna međunarodna potjernica nije krenula prema Crnoj Gori”.\nVernola je rekao i da je Crna Gora nudila saradnju italijanskim pravosudnim organima u istragama o navodnom švercu cigareta i dodao da je u kontaktu sa italijanskim tužilaštvom.\nOn je najavio da će pred parlamentom EP izložiti te dokaze kako bi se pokazalo da je sporni amandman bio potpuno neosnovan.\nVernola je kazao da će od Interparlamentarne delegacije za Jugoistočnu Evropu kojom predsjedava Doris Pak tražiti da razgovara o ovoj temi i instrumentalizaciji dijela rezolucije EP i dokazati da lider Demokratske partije socijalista Milo Đukanović nikada nije iskoristio parlamentarni imunitet.\nOn je naveo da evropski parlamentarci Hanes Svoboda i Jelko Kacin treba da preispitaju svoje izjave o Crnoj Gori.\n“Treba da objasne zašto su su miješali u politički i demokratski kapacitet Crne Gore i na taj način uslovljavali rezultate predsjedničkih izbora. Posebno izdvajam izjavu Svobode koji je na neki način stavljao veto na pojedine predsjedničke kandidature”.\nOn je rekao da se EP nikada ne miješa u unutrašnja politička dešavanja u zemljama koje su predmet budućeg proširenja EU.\n“To se radi samo u slučaju zemalja u kojima nema demokratije, a meni se ne čini da je Crna Gora isto što i Bjelorusija”.\nVernola je kazao da će EP, u narednom izvještaju o Crnoj Gori, priznati da je napravio grešku.\nOn je kazao da je EP zadovoljan “visokim stepenom demokratije” koji je postigla Crna Gora. Naveo je da izazovi na Kosovu i problemi u Bosni i Hercegovini pokazuju koliko je Crna Gora, u tom pogledu, ispred u odnosu na ostale balkanske države.\nPredsjednik Odbora za međunarodne odnose i evropske integracije Skupštine Crne Gore Miodrag Vuković rekao je da je crnogorska strana “na vrijeme” ukazala na neodrživost dijela rezolucije EP kome je od Vlade i crnogorskog pravosuđa zatraženo da sarađuju sa Italijom u vezi sa završetkom sudskog procesa zbog šverca duvana.\nOn je odbacio ocjene da je to moglo uticati na izbor predsjedničkog kandidata Demokratske partije socijalista.\n“Te neutemeljenosti iz dijela rezolucije EP nijesu nas rukovodile kada smo određivali predsjedničkog kandidata. Te dvije stvari se nijesu ni na koji način povezivale”.\nVuković je rekao da je sa Vernolom dogovorio inteziviranje saradnje crnogorskog i evropskog parlamenta.


Rajaner se premišlja? – javniservis.me\nUprava Rajanera je, prema nezvaničnim informacijama „Vijesti”, bila izuzetno ljuta zbog medijske pažnje koju je izazvala odluka Vlade prošlog četvrtka.\nIrska niskotarifna aviokompanija Rajaner danas će odlučiti da li će sa Vladom Crne Gore potpisati ugovor, na osnovu kojeg će od juna ove godine otvoriti prve low-cost avionske linije iz Crne Gore prema inostranstvu, saznaju „Vijesti”.\nUprava Rajanera je, prema nezvaničnim informacijama „Vijesti”, bila izuzetno ljuta zbog medijske pažnje koju je izazvala odluka Vlade prošlog četvrtka da usvoji predlog ugovora i za sada nije sigurno da li će ugovor u konačnom biti zaključen. Uprava Rajanera, inače akcionarskog društva, trebalo je da ranije odluči o poslu sa crnogorskom Vladom, ali su je novinski natpisi motivisali da traže dodatne konsultacije i garancije da će dogovoreno biti ispoštovano.\nIz Ministarstva turizma nijesu mogli da preciziraju o kakvom je konkretno dogovoru riječ, jer čekaju konačnu odluku uprave Rajanera. Ono što se zna, jeste obaveza Rajanera da održava avionske linije u periodu od osam mjeseci (mart – oktobar), tokom svake godine, osim u 2012. godini kada bi se saobraćaj odvijao u periodu od juna do oktobra.\n“Takođe, predlozima ugovora utvrđena je obaveza otvaranja najmanje tri avio linije tokom 2012, s tim da se tokom svake od narednih godina broj avio linija povećava (2013 – četiri; 2014 i 2015 – šest), a srazmjerno tome i minimalni-zagarantovani promet putnika”, saopšteno je „Vijestima“ iz Ministarstva turizma.\nO taksama se još ne zna ništa\nJoš su nepoznati detalji dogovora o aerodromskoj taksi, a znajući stav preduzeća Aerodromi Crne Gore o tome, nije ni čudo što su pregovori trajali više godina. Osnovni uslov za low-cost avioprevoznike zapravo je maksimalno snižavanje aerodromskih troškova, a podgorički aerodrom od prevoznika naplaćuje tu naknadu u iznosu od 16 eura po putniku.\nLow-cost kompanije, prema informacijama „Vijesti“ na pojedinim hrvatskim aerodromima su oslobođeni plaćanja bilo kakve takse, jer je tamošnja Vlada odlučila da na taj način stimuliše vlastiti turizam i podstakne što veći broj turista iz zapadne Evrope da dođe na hrvatsku obalu.\nVlada je, kako je saopšteno iz Ministarstva, tokom pregovora sa Rajanerom tražila da se saobraćaj u što većem obimu odvija u periodima pred i post sezone, „imajući u vidu potrebu da se na taj način u velikoj mjeri doprinese većem turističkom prometu u tom perodu”.\n“Sa druge strane, niskotarifne aviokompanije pokušavajući da smanje svoj rizik poslovanja, posebno u novim destinacijama, tokom prvih godina poslovanja, insistiraju na kraćem godišnjem priodu odvijanja saobraćaja i to samo u period kada postoji velika frekvencija putnika, što se u slučaju Crne Gore odnosilo na perod nekoliko ljetnjih mjeseci”, saopšteno je iz Ministarstva.\nDodaje se da je irski pregovarački tim insitirao na jasnim i preciznim raskidnim klauzulama u slučaju da se ne obezbijedi ugovoreni broj avio linija i u slučajevima da se ne obezbijedi poštovanje godišnjeg perioda obavljanja saobraćaja.\n“Smatramo da predloženi modeli ugovora u potpunosti obezbjeđuju kvalitetan prostor za poboljšnje turitičkog prometa i povezivanje sa nekoliko značajnih turističkih tržišta”, naveli su iz Ministarstva turizma.\nPozicija Montenegro erlajnsa\nNa pitanje da li je tokom pregovora sa Rajanerom, Vlada vodila računa o interesima Montenegro erlajnsa kao nacionalnog avioprevoznika, iz Ministarstva su odgovorili da jesu, ali da to nije bilo presudno.\n“Veoma je značajna činjenica da sve niskotarifne aviokompanije uglavnom letove obavljaju iz destinacija u kojima imaju svoje baze. Prilikom definisanja mogućih destinacja sa kojih bi se mogao uspostaviti saobraćaj prema Crnoj Gori, prevashodno smo se vodili interesima turističke privrede kako bi definisali destinacije koje mogu obezbijediti značajniji turistički promet.\nSa druge strane, tokom procesa pregovora sagledavani su i pojedini segmenti uticaja na poslovanje nacionalne avio kompanije, ali oni nijesu bili presudni.\nU tom pravcu govore i podaci da na ugovorenoj listi potencijalnih destinacije postoje određene linije koje se ‘’poklapaju’’ sa linijama koje Montenegro erlajns, kao redovni prevoznik, održava, na primjer London”, saopšteno je iz Ministarstva.\n« Александар Баљак: Зора је за вампире ноћна мора\nPopulistički rječnik demagogije (I dio) »\n30. Marta 2012. - 14:06 u 2:06 pm\nNema se sto premisljat,nego fino da odustanu od bruke koja bi ih mogla zadesit.Vlada Crne Gore je moge prevarila pa bi i ovu kompaniju sigurno.Te prema tome, nista od jeftinih letova,a jeftine letove ce nam organizovati Vlada RCG i to LETOVE CIJENA,to nam ne gine\n30. Marta 2012. - 21:24 u 9:24 pm\nČisto radi podsjećanja:\nProšlo ljeto je Vlada slično ovom sadašnjem “hvalospjevu”, najavljivala AirBerlin kao najnaj lowcost kompaniju, pa smo kasnije vidjeli da je najjeftinija povratna karta bila tričavih 230 eura, ali ih naravno nije ni bilo previše, jer glavna rabota AirBerlina je bila da dovozi i odvozi već dogovorene ture, zapadnoevropske babe i đedove, dok su tih par praznih mjesta prodavali po tako paprenim cijenama…\nAj u 20 marki da će ista stvar biti sa ovim Rayanairom, u slučaju da prihvate tu ponudu CG Vlade (čitaj “ponuđeno ugrađivanje nacionalnog kvaziavioprevoznika, aerodroma, dvije partije, kontrole leta, Agencije za civilno vazduhoplovstvo, a možda i carine, u svaku hebenu kartu”).\n30. Marta 2012. - 22:43 u 10:43 pm\nSrecom u aviosaobracaju se vec nalazi Predrag Nenezic pa ce jos jednom napraviti rezultat vrijedan divljenja…\n30. Marta 2012. - 22:46 u 10:46 pm\nDvojac Djurisic i Nenezic sa kormilarom su garant jos jednog uspjeha Crne Gore u ekonomskom bumu.\n31. Marta 2012. - 12:47 u 12:47 pm\n“Bord direktora irske nisko-budžetne kompanije Ryanair još se nije izjasnio da li prihvata ugovor sa crnogorskom Vladom.\nIz Vlade su za Dnevne novine kazali da irskog avio-prevoznika neće još “dugo čekati pa i po cijenu da ne bude letova ove godine”.”\nJoj džekova naših!!\nAviJonu slomiću ti Mila says:\n2. Aprila 2012. - 15:28 u 3:28 pm\nIrska aviokompanija Rajaner /Ryanair/ odbila je predloženi ugovor o budućoj saradnji sa Vladom, saopšteno je iz Ministarstva održivog razvoja i turizma.\n„Dopisom od petka, Bord direktora te kompanije odlučio je da ne prihvati dostavljeni predlog ugovora o budućoj saradnji, ukazujući na činjenicu da ponuđeni komercijalni elementi nijesu prihvatljivi“, rekli su agenciji Mina-business iz Ministarstva.\nIz Rajanera su, kako se dodaje, naveli da im nijesu prihvatljiva ugovorima predviđena plaćanja, odnosno troškovi naknada za aerodromske usluge.


RTS :: Borenović i Šarović o sastanku sa Vučićem\nRegion Borenović i Šarović o sastanku sa Vučićem\nsubota, 21. sep 2019, 16:11 -> 16:29\nPredsednik Partije demokratskog progresa Branislav Borenović i predsednik Srpske demokratske stranke Mirko Šarović govorili su o dekleraciji SDA i sastanku sa predsednikom Srbije Alaksandrom Vučićem.\nPredsednik Partije demokratskog progresa (PDP) Branislav Borenović, jedan od političkih aktera iz Republike Srpske koji se danas u Beogradu sastao s presdednikom Srbije Aleksandrom Vučićem, rekao je da su svi učesnici tog sastanka osudili Deklaraciju bošnjačke Stranke demokratske akcije (SDA) kojom se predviđa uspostavljanje jedinstvene Republike BiH bez entiteta i kantona.\n"Na sastanku nismo težili ni za kakvim zajedničkim saopštenjem ili nekim stavom. Više je ovo bila razmena mišljenja, posebno što su ovde bili predstavnici pozicije i opozicije. Stranka na čijem sam ja čelu je opoziciona u RS", precizirao je Šarović.\n"Iskoristio sam tu mogućnost i predsedniku Aleksandru Vučiću izneo sam identičan stav kao i drugi učesnici. Nije bilo razlika kada je u pitanju Deklaracija, nijanse su bile u pitanju", rekao je Šarović.\nPoručio je da odgovor iz RS ne treba da bude raspirujući za zemlju, već da treba, kako kaže, da bude pametan i da sadrži trajno opredeljenje ka miru i Dejtonskom sporazumu.\n"Raspakivanje Dejtona je avantura i za srpski narod i za RS", ocenio je Šarović i dodao da RS mora da bude najzreliji faktror u BiH.


Osnovna ideja knjige je sledeća: država Srbija je u proteklim decenijama doživljavala političke, ekonomske i vojne udare. Nekadašnje Vlade Srbije prvo su se angažovale u naporu da sačuvaju prostor nekadašnje SFRJ. Srbija i Crna Gora su ostale u Federaciji pod imenom Savezna Republika Jugoslavija. Kasnije je formirana Državna Zajednica Srbija i Crna Gora. Proglašenjem crnogorske nezavisnosti, 2006, Srbija ostaje bez saveznih nadležnosti. U Novim uslovima a sa starim problemom Kosovom i Metohijom, pred Srbiju se postavilo pitanje sposobnosti da obnovi svoju državnost.


Tri najspornija zahteva opozicije\nPolitika Autor:Vojislav Milovančević30. mar. 202116:41 > 19:52\n"Zahtevi opozicije koji su izneti u platformi za pregovore sa vlastima su opravdani, ali u značajnoj meri nisu realistični, jer je vlast Srpske napredne stranke do sada pokazala da nije spremna na velike ustupke", naveli su sagovornici Nova.rs, komentarišući 10 osnovnih zahteva koje su opozicione partije unele u dokument koji su zajedno izrađivale sa Skupštinom slobodne Srbije. Prema ovim analizama, tri zahteva su najspornija.\nPodsetimo, zahtevi koje su opozicione partije(Dveri, Narodna stranka) unele u zajedničku platformu, izrađenu u saradnji sa Skupštinom slobodne Srbije, odnose se na promenu sastava REM-a, uredništva RTS, besplatno reklamiranje na javnom medijskom servisu za sve učesnike izbora, kao i zahtev da se pre održavanja izbora rugulišu pravila na osnovu kojih će se sprečiti funkcionerska kampanja i pritisak na birače zaposlene u javnom sektoru.\nBilčik: Dijalog vlasti i opozicije očekujem u aprilu\nSSP: Nema više vremena, dijalog što pre da počne\nPlatforma predviđa i pooštravanje kazni za krivična dela u vezi sa izbornom krađom i regulisanje izbornih pravila. Zahteva se između ostalog da sastav Republičke izborne komisije(RIK) bude formiran tako da predstavnici vlasti u tom telu ne mogu da čine više od 50 odsto članova, da se novac predviđen za izbornu kampanju isplati u celosti odmah.\nPotpisnici platforme smatraju da bi trebalo zaustaviti sve ustavne promene dok se ne formira novi saziv Skupštine Srbije, da se lokalni, predsednički i parlamentarni izbori moraju razdvojiti u tri različita termina, te da je za primenu dogovorenog, nakon završetka dijaloga, neophodno da prođe najmanje šest do devet meseci. Tek posle pomenutog roka, kako se navodi, mogu se održati izbori.\nKomentarišući zahteve koje je opozicija iznela, politikolog i stručnjak za komunikacije Nikola Parun za Nova.rs kaže da je deo zahteva realističan, ali da postoje i oni koji su, kako kaže, nerealni.\n„Novo uredništvo RTS-a i rasformiravanje REM-a definitivno ne spadaju u domen realnog. Ipak, dodatni prostor u prajm tajmu RTS-a jeste nešto što bi opozicija trebalo da zahteva jer je u pitanju medij kojeg prisilno finansiraju svi građani Srbije. Zahtev za egaliranje broja opozicionih članova RIK-a sa brojem onih iz vlasti je odličan, stoga smatram da je šteta što je opozicija bojkotovala izbore, pa nema kako da ga u praksi izvede, s obzirom na to da poslanici biraju članove ovog tela“, naveo je Parun, dodajući da ne veruje da će vlast prihvatiti da razdvoji izbore u tri različita termina.\n„Razdvajanje termina izbora je u interesu opozicije, ali ne i vlasti i građana. Čini mi se da to teško može da prođe“, naveo je on.\nVučićević: Sumnjam da će vlast prihvatiti predloge, iako su neki opravdani\nS druge strane, profesor na Fakultetu političkih nauka Dušan Vučićević je za naš portal istakao da su zahtevi opozicije suštinski opravdani i da postoji potreba u društvu da oni budu prihvaćeni. On, međutim, sumnja da će vlast bilo šta prihvatiti od onoga što opozicija traži.\n“Deluje da je većina zahteva neprihvatljiva za vlast i da ne postoji dovoljno veliki pritisak, iznutra od građana, a ni spolja od EU, da vlast te zahteve mora da prihvati. Ne verujem da će vlast želeti promenu sastava REM-a u trenutku kad su ponovo izabrali Oliveru Zekić za predsednicu Saveta”, naveo je Vučićević.\n“Tri zahteva su najspornija”\nKao najspornija, Vučićević je naveo tri zahteva iz platforme, a među prvima je apostrofirao onaj koji se odnosi na razdvajanje izbora u tri termina.\n“U potpunosti razumem potrebu za tim, ali bih voleo da vidim na koji način se to sprovodi kroz propise. To je zahtev koji može da bude zasnovan isključivo na osnovu nekog džentlmenskog sporazuma, jer ne vidim uopšte rešenje kako ono može da bude prevedeno u zakone. Vi možete da organizujete izbore tako da se ne održe u istom danu, ali ako se vladi izglasa nepoverenje u parlamentu 2022. godine, ili predsednik podnese ostavku, mi imamo Ustavom propisane rokove kad ti izbori moraju da budu održani. Ne znam kako to pravno može da se uobiliči, a da se ne krši Ustav”, naveo je Vučićević.\nPrema njegovim rečima, drugi zahtev koji je sporan, tiče se raspodele sredstava iz budžeta, odnosno ideje da 100 odsto novca, namenjenih za izbore, bude podeljeno ravnopravno svim učesnicima, odnosno da se prekine sa praksom koja podrazumeva da stranke na početku kampanje dobiju 20 odsto sredstava, a ostalih 80 odsto samo oni koji uđu u Skupštinu.\n“Kad je donet Zakon o finansiranju političkih aktivnosti, kontekst je bio značajno drugačiji. Tada nijedna partija nije bila dominantna, pa se tih 80 odsto sredstava delilo ravnomerno. Verovatno postoji opravdanje da ta raspodela bude drugačija, ali ne znam koliko je opravdano da se svih 100 odsto raspodeljuje svim akterima izbora ravnomerno. To bi značilo da istu svotu novca dobijaju i one partije koje dobiju jedan odsto podrške i one koje imaju preko 20 procenata”, objašnjava on.\nVučićević dodaje da postoji opravdanje i za zahtev opozicije da nosilac liste ne bude osoba koja se ne kandiduje na izborima i nema prebivalište u izbornoj jedinici, ali da on ne vidi zašto opozicione partije ne traže rešenje koje bi bilo sistematičnije.\n“To rešenje podrazumeva zahtev da se menja izborni sistem tako da se biračima konačno omogući da glasaju za kandidate po imenu i prezimenu. To ne mora da bude većinski sistem, već proporcionalni u kome bismo ukinuli zatvorene izborne liste i konačno omogućili biračima da biraju narodne poslanike i lokalne odbornike na osnovu toga ko su oni lično. Taj potez bi bio bolje prihvaćen od zahteva da nosilac liste ne sme biti Aleksandar Vučić u praksi”, poručuje Vučićević.\ndijalog vlasti i opozicijedušan vučićevićnikola parunOpozicijaplatformapregovori vlasti i opozicijeSNSsrpska napredna stranka


Posle najnovijih vesti sa ''Marakane'', Zvezdi je sad još potrebniji novi napadač! - Sportske.net\nPosle najnovijih vesti sa ''Marakane'', Zvezdi je sad još potrebniji novi napadač!\nJedno ime manje na spisku putnika za revanš u Slovačkoj.\nZvezda protiv tradicije - Hoće li se ponoviti Grashopers?Peh za Zvezdinog štopera, sledi duža pauzaZvezda vs Spartak Trnava > Dnevnik 2 + "TV Slagalica"Grujić i Đokić sude "večitima"Pavkov odlazi?\nSvi koji ste gledali u utorak utakmicu između Crvene zvezde i Spartaka iz Trnave (1:1), znate da je Nemanja Milić zbog povrede u drugom poluvremenu orao da napusti teren, nedugo pošto je dobio priliku da zaigra umesto startnog napadača Nikole Stojiljkovića.\nTrener Vladan Milojević potom je morao da reaguje uvođenjem Slavoljuba Srnića, ali je špic napada ipak ''otupeo'' u tim trenucima, bez klasičnog napadača u timu.\nPar dana kasnije, posle obavljenih lekarskih pregleda, stižu i nove informacije u vezi povrede Nemanje Milića.\nDanašnji ''Žurnal'' prenosi da je Miliću stradala zadnja loža, da je u ovom trenutku neizvesno koliko će morati da pauzira, ali ono što je već sada sigurno, to je da neće moći da se stavi na raspolaganje treneru Milojeviću za revanš u Slovačkoj.\nTo je već druga loša vest iz Crvene zvezde u poslednja dva dana, kada su u pitanju povrede njenih igrača, s obzirom da je juče potvrđen da i njenog mladog štopera čeka duža pauza.\nA zvanična potvrda one dobre vesti se i dalje očekuje, u vezi angažovanja novog napadača koji je posle najnovije situacije sa Milićem Zvezdi sada još potrebniji.\nUkoliko sve bude prema najnovijim najavama, to bi trebalo da bude Žonatan Kafu iz Bordoa. On na ''Marakanu'' stiže kao pozajmljen igrač do kraja sezone.


Afrička kuga otkrivena kod divljih svinja u četiri lovišta na jugu Srbije\nBeta 14. oktobra 2021. 11:40\nUprava za veterinu proglasila je zbog svinjske kuge zaraznim lovišta na Svrljiškim planinama, na Suvoj planini na području opštine Bela Palanka, „Nišava“ izmedju Bele Palanke i Pirota i lovište na području opštine Babušnica, rekao je rukovodilac Regionalnog centra za suzbijanje afričke kuge Niš Miroljub Marjanović.\nOn je agenciji Beta rekao da je nakon odstrela divljih svinja za koje je kontrolom utvrdjeno da su zaražene afričkom kugom u pomenutim lovištima zabranjen lov divljači na 60 dana i preduzete su mere kako se to oboljenje ne bi prenelo i na domaće svinje.\n„Na području pet okruga na jugu Srbije, Nišavskom, Pirotskom, Topličkom, Pčinjskom i Jablaničkom trenutno nemamo nijedan slučaj zaražavanja domaćih svinja tim virusom“, izjavio je Marjanović.\nDa bi takva situacija ostala i ubuduće, dodao je Marjanović, izuzetno je važno poštovanje mera koje je propisala Uprava za veterinu prilikom proglašenja pomenutih lovišta zaraženim.\n„Vlasnici domaćih svinja ispred obora treba da postave dezobarijeru sa sredstvom koje ubija viruse i potrebno je da imaju garderobu i obuću koju će nositi samo kad ulaze u obor. Ne treba da dozvole ljudima iz drugih domaćinstava da ulaze u njihove obore, a za ishranu svinja nikako ne treba da koriste pomije“, objasnio je Marjanović.\n„Jako bi bilo opasno da dodje do odstrela divljih svinja jer te životinje ne bi bile pregledane, a mogu biti zaražene i lovci mogu virus da prošire u svojoj sredini“, istakao je Marjanović.\nPrema njegovim rečima, na početku ove godine afrička kuga svinja pojavila se i medju domaćim svinjama u aleksinačkim selima Mozgovo, Kraljevo i u domaćinstvima na periferiji Aleksinca.\nU Rakovici muškarac uboden nožem u vrat\nZlatibor Lončar: „Hoćemo li da nas leče lekari ili društvene…\nMilanko Šekler: „Virus gripa se vraća na velika vrata“\nSutra promene u saobraćaju putničkih vozova u Beogradu\nSvedoci protiv OVK izmešteni u inostranstvo jer su uplašeni…\n„Sloboda“ iz Čačka sutra od 7 do 15 časova…\nAleksandar Seničić: „Informacije o vakcini kao uslovu…\nSrbija pokazala da može da odgovori na nuklearnu nesreću


Australski putopisac i fotograf Lance Richardson, koji živi na relaciji Sydney – New York, svrstao je Sarajevo među deset destinacija koje turisti moraju posjetiti u 2013. godini. Tako se glavni grad našao rame uz rame sa brazilskim Rio de Janeirom, Burmom, Kenijom, Austinom u SAD-u, Madridom, Šangajem, Islandom, Šri Lankom i Omanom. Richardson Sarajevo opisuje kao "blago Evrope", grad koji je u novijoj historiji preživio opsadu 18.000 srbijanskih trupa koje su opkolile grad i granatirale ga više od tri godine pri čemu je ubijeno nekoliko hiljada građana. "Danas je Sarajevo veoma pristupačan grad koji zovu evropskim Jeruzalemom. Crkve, sinagoge i džamije nalaze se u blizini. Iako je Istanbul opisivan kao grad gdje se sastaju Istok i Zapad, Sarajevo mu je ozbiljan konkurent", piše između ostalog u preporuci australskog putopisca i fotografa.\nPrema riječima gradonačelnika Istočnog Sarajeva Vinka Radovanovića ovo je šansa da pokažemo da znamo, hoćemo i možemo organizovati tako veliko takmičenje i da, u budućnosti, zajedno organizujemo i olimpijadu. Pred nama je velika obaveza, potrebno je uložiti veliki trud kako bi obnovili sportsku i turističku infrastrukturu. Ipak, sigurni smo da ćemo uspješno organizovati festival i učiniti sve da olimpijski duh ponovo oživi.\n„Do sada su nas vodile emocije tradicija i olimpijski duh. Emocije trebaju da prestanu danas, kad već moramo početi raditi na pripremi i organizaciji ovog festivala“, istaknuo je Siniša Kisić, potpredsjednik OK BiH. Direktor ZOI 84. OCS Salko Hasanefendić je kazao da će ZOI 84 OCS i OC Jahorina, koji svakodnevno intenzivno sarađuju, biti spremni za festival mladih, a Seid Fazlagić, v.d. sekretara OK BiH naglasio je da će se takmičari natjecati u sedam sportova: biatlon, umjetničko klizanje, skijanje, skijaško trčanje, snowboard, brzo klizanje i hokej na ledu.\nNakon toga, gradonačelnici Sarajeva i Istočnog Sarajeva, Alija Behmen i Vinko Radovanović potpisali su Zajedničku izjavu kojom se daje podrška izdavanju monografije o sarajevskoj olimpijadi. Ovom reprezentativnom monografijom, koja će izaći u izdanju izdavačke kuće Rabic 2014. godine, želi se na poseban način obilježiti tri decenije od održavanja 14. Zimskih olimpijskih igara u Sarajevu 1984. godine, koje su bile do tada najbolje ocijenjene zimske olimpijske igre u historiji.\nPotpisivanjem Zajedničke izjave, gradonačelnici Sarajeva i Istočnog Sarajeva se pridružuju podrškama koje su stigle iz Predsjedništva BiH i Olimpijskog komiteta BiH.


Đina Džinović o privatnom životu | wanted.rs\n"PRAŠTAJU MI GREŠKE, JA SAM SAMO OBIČNA DEVOJKA" Đina Džinović iskreno o poznatim roditeljima i veridbi sa dečkom 0 Podeli PODELI TWEET POŠALJI E-MAIL\n"PRAŠTAJU MI GREŠKE, JA SAM SAMO OBIČNA DEVOJKA" Đina Džinović iskreno o poznatim roditeljima i veridbi sa dečkom\n15.10.2021. / 08:50\nĐina Džinović progovorila je o roditeljima, budućem zanimanju i svom dečku Andreju Đuriću.\nMlada naslednica poznatog para, dizajnerke Meline Džinović i proslavljenog pevača Harisa, već neko vreme privlači veliku pažnju javnosti.\nNaime, lepa Đina, iako ima 17 godina, već je uspešna tiktokerka i influenserka, a na mrežama je prati preko 140 hiljada ljudi.\n"U GROB ĆE ME OTERATI, SAMO HISTERIJA I PLAČ" Ćerka poznatog pevača zabrinula pratioce, ne može da zaustavi suze\nNjena popularnost raste iz dana u dan, a kako je jednom prilikom istakla, videe je počela da kači iz dosade, a onda je sve krenulo svojim putem. Ipak, za Pink.rs je istakla da sebe smatra devojkom kao i svakom drugom.\nĆERKA NAŠEG POZNATOG PEVAČA HVALI SE LUKSUZOM: Uživa u prelepoj vili, a svi se pitaju da li je povela i dečka fudbalera\nIako na društvenim mrežama uglavnom kači veseo sadržaj, ne libi se ni da podeli svoje mišljenje na određenu temu.\nJoš uvek ne zna čime želi da se bavi u životu, a sigurna je da je muzika i moda ne zanimaju kao što je to slučaj sa njenim roditeljima.\nI dok poslednjih meseci puni novinske stupce otkrivajući poznate i nepoznate detalje iz života svojih roditelja, mnoge zanima kako se oni nose sa tim.\nNije se verila\nLepa Harisova mezimica već mesecima uživa u ljubavi sa fudbalerom “Crvene zvezde” Andrejom Đurićem, a slika vereničkog prstena zbunila je sve.\nĐINA JE USPEŠNA TIKTOKERKA I ĆERKA NAŠEG POZNATOG PEVAČA: Počela da se snima iz dosade i stekla preko 100.000 pratilaca\nĐINA DŽINOVIĆ U HOTELU KOJI PRŠTI OD LUKSUZA: Ovde letuje ćerka slavnih roditelja i najpopularnija tiktokerka\nPRVA SLIKA NEVENE BOŽOVIĆ SA ĆERKOM: Dirljiv prizor koji je raznežio Instagram


Dodela 100.000 paketa za zaštitu zdravlja svim đacima prvacima u Srbiji - Novak Djokovic Foundation\nVesti\tNovosti i informacije Dodela 100.000 paketa za zaštitu z...\nby NDFAdmin, Objavljeno 30. окт 2020.\nU želji da pomognemo i podržimo osnovne škole širom Srbije, naša Fondacija će u saradnji sa kompanijom Koloid i Galenika pharmacijom, a uz podršku Privredne komore Srbije donirati 100.000 paketa za zaštitu zdravlja đacima prvih razreda svih osnovnih škola u Srbiji. Pakete, koji uključuju „Srebrnu Masku“- barijernu masku sa integrisanim jonima srebra i zeolitom i gelove za suvo pranje ruku sa jonima srebra, kao zaštitu od patogenih organizama, dobiće 64.175 prvaka iz 1263 osnovnih škola u 17 školskih okruga širom Srbije tokom meseca oktobra.\nNacionalna direktorka Fondacije Novak Đoković, Maja Kremić, uručila je prvi kontigent zdravstvenog paketa u beogradskom školskom okrugu i đacima prvacima osnovne škole „Drinka Pavlović“ donirala Srebrne maske i gelove za suvo pranje ruku, a u okviru humanitarnog projekta „Nano borci – podrška obrazovnom sistemu Republike Srbije“. Uručenju su prisustvovali i predstavnici Privredne komore Srbije, Galenika pharmacije i kompanije Koloid.\nU želji da pomognemo i podržimo osnovne škole širom Srbije, naša Fondacija će u saradnji sa kompanijom Koloid i Galenika pharmacijom, a uz podršku Privredne komore Srbije donirati 100.000 paketa za zaštitu zdravlja đacima prvih razreda svih osnovnih škola u Srbiji.\n„Od osnivanja Fondacije trudimo se da deci pružimo podršku u svim segmentima njihovog razvoja, posebno ukoliko se odnosi na bezbednost i zdravlje naše dece. Znajući da su prvaci ovu školsku godinu započeli u drugačijim okolnostima nego prethodne generacije, doneli smo odluku da kroz projekat „Nano borci“, budemo podrška našim malim herojima i svim prvacima obezbedimo jedinstvene, samočisteće „Srebrne maske“. Ove maske su obogaćene srebrnim jonima koji imaju antimikrobna svojstva, te se na taj način ističe poboljšan vid zaštite zdravlja. Kroz ovaj projekat želimo da pružimo podršku obrazovnom sistemu, ali i roditeljima za koje ovo predstavlja značajan udarac na budžet“, istakla je Maja Kremić.\nPakete, koji uključuju „Srebrnu Masku“- barijernu masku sa integrisanim jonima srebra i zeolitom i gelove za suvo pranje ruku sa jonima srebra, kao zaštitu od patogenih organizama, dobiće 64.175 prvaka iz 1263 osnovnih škola u 17 školskih okruga širom Srbije tokom meseca oktobra.\nDirektor Osnovne škole „Drinka Pavlović“ Jole Bulatović, zahvalio je Fondaciji Novak Đoković što brine o zdravlju i bezbednosti učenika.\n„Ove školske godine u đačke klupe u našoj školi prvi put je selo 96 mališana. Oni su školsku godinu započeli u drugačijim okolnostima, prvog dana imali su predavanje o virusu Covid-19 i uče kako da se brinu o svom zdravlju i higijeni i verujem da su se za ovih mesec i po dana privikli da nose zaštitne maske. Verujem da će im biti zanimljivo da nose „Srebrne maske“, kao i da će njihovim roditeljima ova donacija značiti, da barem mesec dana ne moraju da kupuju maske. Lepo je znati da slavne ličnosti, a Novak to jeste, brinu o zdravlju najmlađih“, istakao je Bulatović.\nNacionalna direktorka Fondacije Novak Đoković Maja Kremić (levo), Ema Gocević predstavnik kompanije Koloid i Jole Bulatović, direktor OŠ „Drinka Pavlović“.\nDirektor kompanije „Koloid“ Božidar Backović, takođe je izrazio veliku zahvalnost Fondaciji Novak Đoković.\n„Kompanija „Koloid”, sa višegodišnjim iskustvom u proizvodnji i razvoju proizvoda na bazi nanotehnologije srebrnih jona, povezala je svoju tehnologiju sa tehnologijama „Galenika farmacije” i u zajedničkoj saradnji razvila „Srebrnu masku”, novi, poboljšani vid zaštite od patogenih mikroorganizama. S obzirom na to da je nošenje maski propisano Uredbom o merama za sprečavanje i suzbijanje zarazne bolesti COVID-19, i da su u ovom trenutku primarna potreba našeg društva, zajedničkom odlukom sa Galenika pharmacijom, obezbedili smo pakete za zaštitu zdravlja, pre svega za naše najmlađe članove društva. Ovom prilikom zahvaljujemo se Fondaciji Novak Đoković što je prepoznala ovu inicijativu i što svojim izuzetnim naporima dovodi do unapređenja uslova u obrazovnim sistemima u kojima borave deca širom Srbije“, izjavio je Backović.\nImajući u vidu trenutnu pandemiju globalnih razmera, a svesni epidemijske situacije i na teritoriji Republike Srbije, realizatori projekta Galenika pharmacija i kompanija Koloid uz podršku Privredne komore Srbije (PKS), razvili su novi, poboljšani vid zaštite i kreirali samočisteću „Srebrnu masku“ – proizvod obogaćen srebrnim jonima i zeolitom, koji su pouzdana prirodna zaštita od patogenih mikroorganizama. Joni srebra i zeolit su ultrazvučnom jonizacijom integrisani u troslojnu barijernu tkaninu i imaju jako svojstvo neutralizacije patogenih mikroorganizama.\nZnajući da su prvaci ovu školsku godinu započeli u drugačijim okolnostima nego prethodne generacije, doneli smo odluku da kroz projekat „Nano borci“, budemo podrška našim malim herojima i svim prvacima obezbedimo jedinstvene, samočisteće „Srebrne maske“.\nPridružite nam se i podržite Globalni izazov 2022\n18 новембра, 2020 у 9:05 pm\nZasto deca moraju da nose u skolu ovu masku? Za moje dete odlucujem ja koju ce masku nositi…\n19 новембра, 2020 у 7:57 pm\nPoštovana Marija, Deca nisu u obavezi da nose masku koju smo donirali. Roditelji su u potpunosti slobodni da odluče koju će masku njihovo dete nositi u školi, sve dok se poštuju bezbednoste mere koje je Republika Srbija propisala tokom pandemije korona virusa.\nMi nismo dobili masku каже:\n30 новембра, 2020 у 9:06 pm\nDa li su svi prvačici u Srbiji dobili Srebrnu masku? Ili samo neke skole u zemlji?\n2 децембра, 2020 у 11:09 pm\nU postupku smo isporuke maski svim prvacima u Srbiji. Ukoliko škola Vašeg deteta još uvek nije dobila maske, možete poslati upit direktoru škole koji je upoznat sa planiranim rasporedom isporuke.


RTCG - Radio Televizija Crne Gore - Nacionalni javni servis :: Politika :: SD:Tuzima potrebna efikasnija uprava\nPREDIZBORNE PORUKE 21. 02. 2019. 14:22 >> 13:54 0\nSD:Tuzima potrebna efikasnija uprava\nLokalna uprava koja svoj rad zasniva na efikasnom pružanju usluga i transparentnosti, može se nazvati odgovornom, i takva je potrebna Tuzima, saopšteno je iz Socijaldemokrata (SD).\nOni smatraju da rad lokalne uprave treba da bude javan, i da građani treba da budu nosioci ideja i inicijativa koje su važne za opštinu.\nPredsjednik Opštinski Odbora SD iz Tuzi Marinko Ljuljđuraj, rekao je da će ta stranka zahtijevati da lokalni funkcioneri rade transparentno, da sarađuju sa građanima i da u svim radnim tijelima bude uključeno što više građana.\nOn je kazao da će SD kao konstituent buduće vlasti biti garant uvažavanja prijedloga građana, čime će se aktivnom participacijom u procesu donošenja odluka, povećati povjerenje u lokalnu samoupravu.\n„U cilju poboljšanja efikasnosti gradske uprave u pružanju usluga, zalagaćemo se za otvaranje Sistema 48. Ovaj sistem podrazumijeva postojanje jednog šaltera gdje će svi sugrađani moći da prijave svoje probleme i u roku od 48 sati dobiju odgovor da li će i kada ti problemi biti riješeni, kao i ko je zadužen za njihovo rješavanje“, naveo je Ljuljđuraj.


Nedelja, 19. maj 2013.\tNaslovna\nDivljanje na sportskim terenima ne prestaje\nPolicija je pre, za vreme i posle utakmice fudbalera Partizana i Crvene zvezde, zbog raznih incidenata, privela 104 osobe, saopštio MUP. Galenika: Saslušani svi osumnjičeni\nKasno sinoć završena su saslušanja svih osumnjičenih koji su juče privedeni u Tužilaštvo za organizovani kriminal zbog malverazija u Galenici. Danilović stabilno nakon operacije\nNakon operacije, stanje košarkaša Predraga Danilovića je stabilno. On je teško povređen u petak uveče u Beogradu, kada je izboden nožem.\nEvropska banka za obnovu i razvoj (EBRD) najavila je da će odobriti zajam od 45 miliona dolara za odobravanje finansijskog lizinga za MSP.\nPitanje državljanstva i ličnih dokumenata za Srbe na Kosovu – biće “na stolu” tokom radne večere koju će Aleksandar Vučić organizovati za šefa nemačke diplomatije Gvida Vestervelea.\nNovosadski sajam spaja narode\nDevedeset godina postojanja Novosadskog sajma govori o kvalitetu te institucije izjavio je sinoć predsednik Tomislav Nikolić\nHapšenja u aferi “Galenika”\nU akciji Radne grupe Uprave kriminalištičke policije za sada je privedeno osam osoba osumnjičenih za zloupotrebe u poslovanju “Galenike”.\nVladi predložen program mera za uštede\nMinistarstvo finansija i privrede predložilo je Vladi program mera koji podrazumeva uštede na rashodima bužeta od oko 32 milijarde dinara, pošto je budžetski deficit veći od planiranog.\nNikolić poručuje da ucene ne vrede\nMoguća strateška saradnja SAD i Srbije\nPremijer Srbije Ivica Dačić zaključio je, na kraju posete Sjedinjenim Američkim Državama, da su vođeni dobri ekonomski, kao i politički razgovori\nDačić nedostojan za ordenje SPC\nSveštenici iz više eparhija u Srbiji, Crnoj Gori, RS i dijaspori pokrenuli su inicijativu da se premijeru Dačiću oduzmu crkvena odlikovanja, piše Nedeljnik.\nMeđunarodni dan borbe protiv homofobije i transfobije, 17. maj danas će u Beogradu biti obeležen različitim manifestacijama. Radikali tužili bivši i sadašnji državni vrh\nPredstavnici Srpske radikalne stranke predali Tužilaštvu za organizovani kriminal krivičnu prijavu protiv sadašnjih i bivših funkcionera zbog kršenja Ustava tokom pregovora s KiM.\nSpecijalni sud oslobodio sudiju Jakšića\nSpecijalni sud oslobodio je krivice sudiju Blagoja Jakšića i njegove saradnike, optuže da su zloupotrebom protivpravno pribavili 20 miliona dinara.\nKnežević: Afera s mlekom – isfabrikovana\nJasno je da niko u Srbiji nije pio otrovno i kancerogeno mleko već da je u pitanju bila političko-medijska afera, kaže ministar poljoprivrede Goran Knežević.\n“Gugl” i “Epl” otvaraju prodavnice u Srbiji\nAmerički giganti “Gugl” i “Epl” do kraja godine dolaze u Srbiju, najavio premijer Ivica Dačić za RTS nakon posete tim kompanijama u Silicijumskoj dolini u Kaliforniji. Deklaracija spremna za pokrajinsku skupštinu\nOdbor za pitanja ustavno pravnog položaja Vojvodine usvojio je tekst Deklaracije o zaštiti ustavnih i zakonskih prava pokrajine. 1\nHrvatska: Lokalni izbori važni za Srbe\nGalenika: Saslušani svi osumnjičeni\nDanilović stabilno nakon operacije\nFudbal: Omladincima “promakli“ crno-beli\nKošarka: Teorija još postoji\nSNS brani zelene površine na Aerodromu Fudbal: Kragujevčani “pregazili” Đetinju Seks skandal u Crnoj Gori (video) Fudbal: Omladincima “promakli“ crno-beli Javne finansije u gradu- zabrinjavajuće Rekordna Noć muzeja i to bez para Poslednji komentari\nrecimo ja on SNS brani zelene površine na AerodromuPokojni Toza on Niskogradnja: Zar je važno ko je kriv…Pokojni Toza on ZZŠ se briše, Stevanović potpredsednik URSErdoglija kingdom on SNS brani zelene površine na AerodromuSofija on Javne finansije u gradu- zabrinjavajuće


Senator Džonson o Srbiji i Kosovu-vratiti se dijalogu što pre - Balkanska\nSenator Džonson o Srbiji i Kosovu-vratiti se dijalogu što pre\nAmerički senator Ron Džonson izjavio je u razgovoru sa predsednik Skupštine Kosova Kadrijem Veseljijem da SAD uvek podržavaju Kosovo na putu ka evroatlantskoj integraciji i poručio da Beograd i Priština treba da se vrate dijalogu i postignu obavezujući sporazum.\nVeselji se, kako su objavili kosovski mediji, sastao sa Džonsonom u američkom Senatu, a teme rezgovora bile su politički događaji u zemlji i regionu, a posebno završna faza dijaloga Kosovo – Srbija.\n“Važno je da se Kosovo i Srbija vrate dijalogu što pre i postignu obavezujući sporazum. Slučaj Makedonije i Grčke je primer da kada postoji politička volja može postići konačni sporazum”, rekao je senator Džonson.\nVeselji se zahvalio Džonsonu za stalnu podršku SAD Kosovu.\n“Kosovo i Srbija treba da postignu obavezujući sporazum o uzajamnom priznanju. To je jedina opcija koja pruža trajan mir i stabilnost u regionu. Uprkos unutrašnjim neslaganjima, u odnosu na dijalog, Kosovo je spremno za završnu fazu dijaloga”, rekao je Veselji, a prenosi RTK.\nSavet bezbednosti odbacio i rusku i američku rezoluciju o Venecueli\nU subotu 36. protest 1 od 5 miliona\nVasković: Tužilaštvo da mi uruči poziv lično, a ne da ga ostavlja ispred vrata stana koji nije moj\nČedomir Antić za Glas Srpske: Srebrenica postala temelj bošnjačkog nacionalnog mita\nZaev pozvao Bajdena da poseti Zapadni Balkan


Dozvoljene posete u gerontološkim centrima i domovima za starije - Društvo - Dnevni list Danas\nPočetna » Društvo » Dozvoljene posete u gerontološkim centrima i domovima za starije\nDanas Online09.06.2020. 11:04\nKako navode posete su dozvoljene nakon odluke Kriznog štaba za zdravstvo Vlade Srbije, a na osnovu mišljenja epidemiologa.\n„U cilju obezbeđivanja bezbednog, jednakog i zakonitog postupanja sve do stvaranja povoljne epidemiološke situacije COVID-19, ministar za rad, zapošljavanje, boračka i socijalna pitanja Zoran Đorđević, doneo je i Instrukciju o načinu rada ustanova socijalne zaštite za smeštaj korisnika i organizacija socijalne zaštite za pružanje usluge domskog smeštaja odraslih i starijih prilikom organizovanja poseta korisnicima na smeštaju.\nPrema donetoj instrukciji, posete korisnicima, koje moraju biti unapred dogovorene i zakazane, mogu se realizovati svakim danom, u povoljnim vremenskim uslovima (temperatura iznad 18 stepeni) bez kiše i vetra, u periodu od 10 do 18 časova, u okviru dvorišta ustanove/organizacije.\n„Korisnik može imati posete dva puta sedmično, a u zavisnosti od njegove želje i zdravstvenog stanja, može trajati najduže 15 minuta po poseti. Na ulasku u dvorište ustanove posetiocima se vrši provera temperature i drugih simptoma bolesti Covid 19. Licima koji imaju neke simptome, zabranjen je ulaz, dok se ostalima na ulazu u dvorište obavezno vrši dezinfekcija ruku, obuće (dezobarijera), a tokom trajanja posete i korisnik i posetilac moraju nositi zaštitne maske, a posetilac obavezno mora imati i vizir i držati se propisane distance od korisnika od najmanje dva metra“, pojašnjavaju iz ministarstva.\nObaveza zaposlenih, kako ističu, je da posetioce i korisnike dovode do mesta posete i nazad, kao i da budu prisutni tokom trajanja posete (koristeći zaštitnu opremu) u cilju sprečavanja direktnog kontakta (dodirivanje, grljenje, pozdravljanje) korisnika i posetioca.\n„Posetioci ne mogu da se kreću po ustanovi već isključivo da budu samo na mestu koje je unapred određeno za posetu, u okviru dvorišta, gde je obezbeđen prostor za sedenje za najviše tri osobe – korisnik i najviše dva lica koja dolaze u posetu. Mesto za poseteobavezno mora biti dezinfikovano i pre i nakon realizovane posete“, navode u obrazloženju.\nTakođe se navodi da, ukoliko ustanova ima više ulaza u dvorište, neophodno je da se odrediti samo jedan ulaz za lica koja dolaze u posetu, kako bi se vršio nadzor i proveravalo stanje svih potencijalnih posetilaca.\nKako se dodaje, doneta Instrukcija biće objavljena na sajtu Ministarstva za rad, zapošljavanje, boračka i socijalna pitanja.\ndomovi za starijeGerontološki centriKorona virusMinistarstvo za rad zapošljavanje boračka i socijalna pitanjaposeteBeograd\nDruštvo • 09.06.2021. 11:22\nPosete u studentskim domovima od 10. juna uz potvrdu o vakcinaciji


Policija hapsila u akciji suzbijanja finansijskog kriminala\nIzvor: Aleksinac.net, 14.Jun.2018, 17:11\nMeđu uhapšenima su zaposleni u opštoj bolnici u Aleksincu.\nOpština Aleksinac raspisivala tendere na kojima su se javljale samo određene firme.\nPripadnici Ministarstva unutrašnjih poslova, u saradnji s nadležnim tužilaštvima i Poreskom policijom, u više odvojenih akcija uhapsili su 27 osoba i podneli krivične prijave u redovnom postupku protiv 102 lica zbog postojanja osnova sumnje da su >> Pročitaj celu vest na sajtu Aleksinac.net << koruptivnim krivičnim delima i delima iz oblasti finansijskog kriminala oštetili budžet Republike Srbije i privrednih i fizičkih lica za više od 1,2 milion evra.\nOsumnjičenima se stavlja na teret da su od 2008. godine do danas počinili više krivičnih dela zloupotrebe službenog položaja, zloupotrebe položaja odgovornog lica, prevare, pranja novca, falsifikovanja novca, neovlašćenog organizovanja igara na sreću, nedozvoljene trgovina, prouzrokovanja lažnog stečaja, poreske utaje i nedozvoljenog prometa akciznih proizvoda.\nMeđu uhapšenima su zaposleni u opštoj bolnici u Aleksincu, bivše odgovorno lice JKP „Gradska toplana“ Pirot, nadzorni organ Direkcije za izgradnju grada Pirota, odgovorna lica Šumarskog gazdinstva „Severni Kučaj“ Kučevo, Centra za socijalni rad u Babušnici, turističke agencije „MM turs“ iz Niša, turističke agencije „VIP tours&service“ iz Niša, Skupštine preduzeća „Beograđevinar“ kao i osnivači, vlasnici i odgovorna lica više privatnih firmi.\nZbog sumnje da su učestvovali u malverzacijama pri javnim nabavkama za kupovinu kopir-mašina koje su raspisivale Gradska uprava Niš i niška javna preduzeća, Komisija za zaštitu konkurencije je pokrenula postupke protiv firmi Birodeveloping i Mikops iz Niša.\nGradska uprava, Naissus, Zavod za transfuziju krvi Niš, Opština Aleksinac samo su neke od javnih ustanova koje su raspisivale tendere za kupovinu kopir-mašina, štampača i slične opreme, a na kojima su se kao jedini ponuđači javljale firme Birodeveloping i Mikops.\nS obzirom na to da su prodavali Konica Minolta opremu, a da se na tim tenderima nisu javljali predstavnici ove firme, ovo je kod Komisije probudilo sumnju.\nRazlog za uzdržavanje od ponuda može biti prethodni dogovor između potencijalnih ponuđača. Ukoliko se oni međusobno dogovore da u javnoj nabavci ponude višu cenu ili slabiji kvalitet predmeta nabavke, ili međusobno podele tržište javnih nabavki, značajno se ograničava i sprečava konkurencija tokom procesa izbora najpovoljnijeg ponuđača - navode u Komisiji.\nBez obzira da li je cilj koordinacije posredno ili neposredno određivanje cena ili drugih uslova trgovine odnosno podela tržišta javnih nabavki, dodaju u Komisiji, sve forme nameštenih ponuda su zabranjene.


Projekcijom vrlo zanimljivog filma "Zviždači" rumunskog reditelja Kornelija Porumbojua, na čuvenoj Smederevskoj tvrđavi 20. avgusta počeo je drugi Dunav film fest, a publika će do 25. avgusta imati prilike da vidi više od 40 ostvarenja na nekoliko lokacija u gradu.\nNa otvaranju, gost selektor Jugoslav Pantelić je obraćajući se prepunom gledalištu, između ostalog, podsetio da manifestacija obuhvata dugometražne igrane filmove nastale u deset zemalja kroz koje protiče Dunav i napomenuo: "A imamo i nekoliko različitih pratećih programa među kojima su Almodovarovo ostvarenje, filmovi iz Jugoslovenske kinoteke, novi film jednog od najznačajnijih evropskih autora Fatiha Akina."\nIdejni tvorac festivala Igor Stanković\nPotom je predstavio glavni žiri (Nives Ivanković, Janko Popović Volarić, Radivoje Bukvić) i mladi žiri koji čine, kako je rekao, „mlade nade srpskog glumišta” Maja Šuša, Marko Vasiljević i Marko Grabež koji su, izgovarajući uglas "festival je otvoren" označili početak manifestacije.\nIdejni tvorac festivala Igor Stanković je istakao: "Zamisao o filmskoj smotri na Smedrevskoj tvrđavi uspeli smo da pretvorimo u stvarnost, tako da su ovo filmski snovi na javi."\nPosebna poslastica u večeri otvaranja bilo je iznenađenje…\nNaime, pre projekcije "Zviždača" publika na Smederevskoj tvrđavi imala je priliku da vidi kratki dokumentarni film iz 1915, čiji su protagonisti srpski vojnici Arčibald Rajs i jedan od najodlikovanijih srpskih oficira Aleksandar Srb. Kako je rekao Aleksandar Erdeljanović, čelnik arhiva Jugoslovenske kinoteke, prvi film o Smederevu iz 1911. nije sačuvan, a ovaj je snimio Amerikanac Arijel Vardžes, koji je snimao srpsku vojsku u Prvom svetskom ratu. Projekcija ovog filma je poklon Jugoslovenske kinoteke festivalu.\nDrugo izdanje Dunav film festa predstavlja više od četrdeset ostvarenja na četiri lokacije\nTakmičarska selekcija Dunav film festa obuhvata osam naslova, koji su nagrađeni ili prikazani na evropskim festivalima. Osim rumunskog ostvarenja koje je otvorilo festival, u takmičarskoj selekciji su "Otac" reditelja Kristine Grozeve i Petra Valhanova, "Neka bude svetlost" Marka Skopa, "Zlatna rukavica" Fatiha Akina, "Mali Džo” Džesike Hausner, "Izvan sistema" Nore Fingšajt, mađarski film "Ruben Brent Kolekcionar" Miodraga Krstića i "Ajvar" Ane Marije Rosi.\nPublika na smederevskoj tvrđavi imala je priliku da vidi kratki dokumentarni film iz 1915.\nVan konkurencije biće prikazani "Bol i slava" Pedra Almodovara, "U tuđoj kući" Džejmsa Kanta i biografski film "Dijego Maradona".\nNa Karađorđevom trgu, u centru grada, prikazuju se kultna domaća ostvarenja "Ljubav i moda", "Petrijin venac", "Tri karte za Holivud", "Nacionalna klasa", "Miris poljskog cveća", u Centru za kulturu ljubitelji filma imaće priliku da pogledaju najznačajnije evropske naslove iz proteklih godina poput filma "Oni", "Hladni rat", "Toni Erdman", a festival obuhvata selekciju "Dunav na filmu" koja obuhvata ostvarenja "Pre svitanja", "Na lepom plavom Dunavu" i "U julu".


SDS FORMIRAO IZBORNE LISTE ZA NSRS I PARLAMENT BIH – Slobomir – Internet, Radio i TV stanica ; najnovije vijesti iz BiH i regiona\n6:56 , четвртак , 25 април 2019\nPočetna / REPUBLIKA SRPSKA / SDS FORMIRAO IZBORNE LISTE ZA NSRS I PARLAMENT BIH\nSDS FORMIRAO IZBORNE LISTE ZA NSRS I PARLAMENT BIH\n2. јула 2018.\tREPUBLIKA SRPSKA, VIJESTI Ostavite komentar 297 Pregledi\nGlavni odbor SDS-a formirao je danas izborne liste za Narodnu skupštinu Republike Srpske i Parlamentarnu skupštinu BiH za predstojeće izbore.\nPredsjednik SDS-a Vukota Govedarica rekao je da ova stranka ima kvalitetne kandidate za predstojeće opšte izbore, koji zajedno sa koalicionim partnerima, „mogu da pobijede i donesu promjene u Srpskoj“.\n„Donijećemo promjene koje će privoljeti mlade da ostanu na ovim prostorima, jer Republika Srpska nije stvarana da bi je napuštali Srbi, nego da oni u njoj žive slobodno“, rekao je Govedarica novinarima u Banjaluci nakon sjednice Glavnog odbora stranke.\nOn je poručio građanima Republike Srpske da će poštovati različita mišljenja i da niko neće imati problema sa SDS-om niti sa bilo kojom drugom političkom organizacijom koja bude sjedila u Vladi Srpske, nakon, kako kaže, njegove i pobjede Mladena Ivanića na izborima za predsjednika Srpske, odnosno srpskog člana Predsjedništva BiH.\nGovedarica je rekao da su nosioci izbornih lista SDS-a za Narodnu skupštinu Srpske iz izborne jedinice jedan Milan Tubin, izborne jedinice dva Miladin Stanić, izborne jedinice tri Davor Šešić, izborne jedinice četiri Zoran Vidić, izborne jedinice pet Nebojša Marić.\nNosilac liste SDS-a iz izborne jedinice šest Tomica Stojanović, izborne jedinice sedam Kostadin Vasić, izborne jedinice osam Darko Babalj i izborne jedinice devet Branko Butulija.\nKada je riječ o izbornim listama za Parlamentarnu skupštinu BiH, Govedarica je rekao da će Dragan Mektić biti nosilac liste za izbornu jedinicu jedan, Mirko Šarović za izbornu jedinicu tri, dok će nosilac liste za izbornu jedinicu dva biti Mladen Bosić ili Obren Petrović o čemu će odluka biti donesena u narednim danima.\nGovedarica je rekao da očekuje da će SDS na predstojećim izborima osvojiti pet mandata u parlamentu BiH, čime bi ponovio rezultat iz 2014. godine.\nOn je dodao da je Glavni odbor SDS-a dao podršku podršku počasnom predsjedniku PDP-a Mladenu Ivaniću za funkciju srpskog člana Predsjedništva BiH, te dodao da je uvjeren u njegovu i svoju izbornu pobjedu.\nGovoreći o televizijskom duelu sa predsjednikom SNSD-a Miloradom Dodikom, Govedarica smatra da je taj politički duel nepotreban, jer je Dodik kandidat za srpskog člana Predsjedništva BiH, a on za predsjednika Republike Srpske.\n„Moj protivkandidat je Željka Cvijanović i želim sa njom da vodim debatu o programskim načelima i programima sa kojima izlazimo pred građane“, rekao je Govedarica.\nOdgovarajući na pitanje novinara o mogućem obustavljanju naredne tranše MMF-a zbog najavljenog povećanja plata u Srpskoj u relanom i jednom sektoru i odluke federalne Vlade da poveća budžet za 14 miliona KM zbog novog Zakona o pravima boraca, potpredsjednik SDS-a Mirko Šarović kaže da nije iznenađen stavom MMF-a, jer je u ovakve aranžmane nemoguće ići bez razgovora sa njima.\nŠarović kaže da budžeti „ne mogu funkcionisati bez MMF-a“ i da su se u pismu namjere obavezali da će limitirati broj zaposlenih u javnom sektoru, ali i ograničiti povećanje plata.\nOn je dodao da podržava povećanje plata, ali na način koji je potpuno transparentan i koji bi odgovarao mogućnostima Republike Srpske.\nPrethodni SUBAŠIĆ NADMAŠIO ŠMAJHELA – HRVATSKA U ČETVRTFINALU!\nSljedeći VUČIĆ U SRIJEDU NA SASTANKU BALKANSKE ČETVORKE U SOLUNU


Ponuda UniCredit Banke namenjena penzionerima | Kamatica\nPočetna > > Ponuda UniCredit Banke namenjena penzionerima\nPonuda UniCredit Banke namenjena penzionerima\nTekst objavljen: 20.11.2012 15:03\nU skladu sa zahtevima tržišta, UniCredit Banka je svoju ponudu upotpunila nizom proizvoda i usluga namenjenih penzionerima. Banka je ovoj kategoriji klijenata ponudila Paket račun za penzionere, dozvoljeno prekoračenje po računu i dinarski gotovinski kredit sa osiguranjem.\nSada penzioneri mogu da podnesu zahtev za dinarski gotovinski kredit po znatno povoljnijoj kamatnoj stopi, a pored toga prvih 1.000 klijenata kojima kredit bude odobren će dobiti MasterCard pripejd karticu u vrednosti od 2.000 dinara.\nDinarski gotovinski kredit sa osiguranjem se odobrava u iznosu od 20 do 500 hiljada dinara, bez učešća i depozita, na period otplate od 1 do 5 godina. Maksimalna starost klijenta u trenutku dospeća poslednje rate kredita je 75 godina, odnosno 74 godine u trenutku podnošenja zahteva. Klijenti mogu da izaberu da li će kredit otplaćivati po fiksnoj ili varijabilnoj kamatnoj stopi. Ukoliko se opredele za kredit sa fiksnom kamatnom stopom, do kraja perioda otplate kredita ona će iznositi 20% godišnje, dok će se, ukoliko se odluče za varijabilni model, kamatna stopa na svaka tri meseca usklađivati sa tromesečnom vrednošću BELIBOR-a i formirati se kao zbir njegove vrednosti i margine od 5,7%. Za korisnike dinarskog kredita obezbeđeno je osiguranje života tokom čitavog perioda otplate koje je uključeno u cenu kredita. Kako bi klijenti podneli zahtev za ovaj kredit neophodno je da otvore neki od Paket računa i da svoju penziju preusmere na račun u UniCredit Banci.\nPaket račun za penzionere obuhvata tekući dinarski i devizni račun, Maestro debitnu karticu, račun oročenog depozita i Mondial Assistance karticu osiguranja koja obezbeđuje putno zdravstveno osiguranje u inostranstvu, osiguranje za pomoć u kući, osiguranje za pomoć na putu u zemlji i inostranstvu. Cena mesečnog održavanja ovog Paket računa je 95 dinara.\nPored navedenih proizvoda i usluga, UniCredit Banka penzionerima nudi iDozvoljeno prekoračenje po računu u visini jedne penzije i to sa osiguranjem. Period otplate je 12 meseci, dok je nominalna kamatna stopa 25% godišnje. Ovaj proizvod se odobrava pod istim uslovima kao i pomenuti gotovinski kredit.\ndragan antonovic 22.06.2014 0:59\nja sam strani (svajcarski) penzioner\nimam primanja oko 3000fsch\nimam za mene preveliku kucu koju hocu da prodam\ntrebaju mi pare da kupim plac ili manu kuci\nhteo bih da kupim i kola\ninteresujeme kakve kredite nudite i kamata\n7god. zivim u beogradu (od kad sam se vratio iz CH i penziju primam preko komercijalne banke i razocaran sam njihovim "BEZOBRAZLUKOM"\nzahvaljujem se na odgovoru!!!